
 讗转 住讜讻转 讚讜讚 讛谞讜驻诇转. 诪诇讻讜转 讚讜讚 砖谞驻诇讛 诇讛讻讬 拽专讬 诪砖讬讞 讘专 谞驻诇讬: 注讚 砖讛专讗砖讜谞讛 驻拽讜讚讛. 注讚 砖诇讗 讻诇转讛 爪专讛 专讗砖讜谞讛 砖谞讬讛 诪诪讛专转 诇讘讗 驻拽讜讚讛 讻诪讜 诇讗 谞驻拽讚 (讘诪讚讘专 诇讗): 砖讘讜注. 砖诪讬讟讛: 讜讛诪讟专转讬 注诇 注讬专 讗讞转. 砖讬讛讗 诪注讟 诪讟专 讜讬讛讗 专注讘 讘诪拽讜诐 讝讛 讜砖讜讘注 讘诪拽讜诐 讝讛: 讞讬爪讬 专注讘. 专注讘 诪注讟 砖诇讗 讬讛讗 砖讜讘注 讘砖讜诐 诪拽讜诐: 诪砖转讻讞转 诪诇讜诪讚讬讛. 诪转讜讱 砖讗讬谉 诇讛诐 诪讛 诇讗讻讜诇: 讘砖砖讬转 拽讜诇讜转. 讬爪讗讜 拽讜诇讜转 砖讘谉 讚讜讚 讘讗 诇''讗 拽讜诇讜转 诪转拽讬注转 砖讜驻专 砖谞讗诪专 讬转拽注 讘砖讜驻专 讙讚讜诇 (讬砖注讬讛 讻讝): 诪诇讞诪讜转. 讘讬谉 注讜讘讚讬 讻讜讻讘讬诐 诇讬砖专讗诇: 讚讛讜讛 讛讻讬. 砖谞讛 讗讞转 专注讘 砖谞讛 讗讞转 砖讜讘注 讜讗注驻''讻 诇讗 讘讗 讘谉 讚讜讚: 讘砖砖讬转 拽讜诇讜转 诪讬 讛讜讛. 讻诇讜诐 讬爪讗讜 拽讜诇讜转 砖讘谉 讚讜讚 讘讗: 讜注讜讚 讻住讚专谉 诪讬 讛讜讛. 讻诇讜诪专 讗诇讜 讛爪专讜转 讚拽转谞讬 讛讻讗 讻住讚专谉 诇讗 讗转专诪讜 讘砖讘讜注 讗讞讚 讗讘诇 讻讬 讗转专诪讜 讗转讬 诪砖讬讞: 讗砖专 讞专驻讜 讗讜讬讘讬讱 讛' 讗砖专 讞专驻讜 注拽讘讜转 诪砖讬讞讱. 诇讗 讗转驻专砖 讛讗讬 拽专讗 诇诪讗讬 讗讬讻转讬讘 讛讻讗 讚讛讗 诇讗 拽讗 讚专讬砖 讘讬讛 诪讬讚讬 讜谞专讗讛 诇诪讜专讬 砖讻谉 谞讻转讘 讘住驻专讬诐 转讞诇讛 讻诪讜 砖砖谞讬谞讜 讘驻' 讗讞专讜谉 讚住讜讟讛 (讚祝 诪讟:) 讘注拽讘讜转 讛诪砖讬讞 讞讜爪驻讗 讬住讙讗 讜讻转讘讜 驻讬专讜砖 讝讛 注诇 讘注拽讘讜转 砖讛讜讗 诇砖讜谉 住讜祝 讻诪讜 讗砖专 讞专驻讜 注拽讘讜转 诪砖讬讞讱: 讘讬转 讛讜注讚. 诪拽讜诐 砖转诇诪讬讚讬 讞讻诪讬诐 诪转讜讜注讚讬谉 砖诐 诇诇诪讜讚 转讜专讛: 讛''讙 讜讛讙讘诇谉. 诪拽讜诐 砖砖诪讜 讻讱 讬砖转讜诪诐: 讜讗谞砖讬 讛讙讘讜诇. 讗谞砖讬 讙讘讜诇 讗专抓 讬砖专讗诇 诇''讗 讗谞砖讬 讙讝讬转 住谞讛讚专讬谉: 讻驻谞讬 讻诇讘. 讚讚诪讬讬谉 诪诪砖 诇讻诇讘 诪''专 诇''讗 讻驻谞讬 讛讻诇讘 砖诇讗 讬转讘讬讬砖讜 讝讛 诪讝讛: 诪砖转讜诇诇 注诇 讛讘专讬讜转. 讻诇 讛注讜诇诐 讗讜诪专讬谉 注诇讬讜 砖讜讟讛 讛讜讗 讛讬讬谞讜 诪砖转讜诇诇 诇砖讜谉 砖讟讜转 讻诪讜 诪讜诇讬讱 讬讜注爪讬诐 砖讜诇诇 (讗讬讜讘 讬讘): 诇讬讻讗 拽讜砖讟讗 讘注诇诪讗. 讗讬谉 讗讚诐 讘注讜诇诐 砖讬讚讘专 讗诪转 转诪讬讚: 讗诪专 诇讬 讛讛讜讗 诪专讘谞谉 讚讗讬 讛讜讜 讬讛讘讬 诇讬讛 讻诇 讞诇诇讬 讚注诇诪讗 诇讗 诪砖谞讬 讘讚讘讜专讬讛. 诇砖拽专 讜讗讬砖转注讬 诇讬 讛讻讬 讝讬诪谞讗 讞讚讗 讗拽诇注讬 诇讛讛讜讗 讗转专讗 讜拽讜砖讟讗 砖诪讬讛: 讟专驻讗 讗讘讘讗. 砖讛讬转讛 砖讜讗诇转 讗讜转讛: 诇讗讜 讗讜专讞 讗专注讗. 诇讜诪专 讛讬讻谉 讛讬讗 讛讜讗讬诇 讜讞讬讬驻' 专讬砖讛: 讛''讙 谞注专讬诐 讬诇讘讬谞讜 驻谞讬 讝拽谞讬诐. 讻诇讜诪专 讬讞驻专讜 讜讬讘讬讬砖讜 讗讜转诐: 讜讝拽谞讬诐 讬注诪讚讜 讘驻谞讬 讛谞注专讬诐. 诇讻讘讚诐 讜讛讬讬谞讜 讚讗诪专讬谞谉 (讘住讜讟讛 讚' 诪讟:) 讘注拽讘讜转 讛诪砖讬讞 讞讜爪驻讗 讬住讙讗: 讘转 拽诪讛 讘讗诪讛. 诇讞专驻讛 讜诇讘讬讬砖讛: 讛讬讜拽专 讬注讜转. 砖诇讗 讬讻讘讚讜 讝讛 讗转 讝讛 讬拽专 讻讘讜讚 诇''讗 讛讬讜拽专 讬注讜转 诪讻讜讘讚 砖讘讛谉 讬讛讗 注讜讜转谉 讜专诪讗讬. 诪''专: 讜讛讙驻谉 讬转谉 驻专讬讜. 讜讗注驻''讻 讬讛讬讛 讛讬讬谉 讘讬讜拽专 砖诇讗 讬讛讬讛 讘专讻讛 讘驻专讬 注爪诪讜 诇''讗 砖讬讛讬讜 讻讜诇谉 专讜讚驻讬谉 讗讞专 讛讬讬谉 讜诪砖转讻专讬谉 讜诪转讬讬拽专 讛讬讬谉 讗注''驻 砖专讜讘 讬讬谉 讘注讜诇诐: 讻诇讜 讛驻讱 诇讘谉 讟讛讜专 讛讜讗. 讻砖驻砖讟 讛谞讙注 讘讻诇 讛注讜专 讻讱 讻砖谞讛驻讻讛 讻诇 讛诪诇讻讜转 诇诪讬谞讜转 转讘讗 讙讗讜诇讛: 讻讬 讬讚讬谉 讛' 注诪讜. 诇讛讘讬讗 诇讛诐 讙讗讜诇讛: 讻讬 讬专讗讛 讻讬 讗讝诇转 讬讚. 砖转诇讱 讜转讞讝拽 讬讚谉 砖诇 诪住讜专讜转 讜诪爪诇讬讞讬谉 讘诪诇砖讬谞讜转谉: 砖讬转诪注讟讜 讛转诇诪讬讚讬诐 砖诪讞讝讬拽讬谉 讬讚讬 讬砖专讗诇 诇讛讞讝讬专谉 诇诪讜讟讘: 砖转讻诇讛 驻专讜讟讛. 讜讛讬讬谞讜 讗讝诇转 讬讚 砖讬讛讜 讘讬讚讬诐 专讬拽谞讬讜转: 讻讘讬讻讜诇. 讻讗诇讜 讬讻讜诇讬谉 诇讜诪专 讚讘专 讝讛 讻诇驻讬 诪注诇讛: 讗讬谉 注讜讝专 讜讗讬谉 住讜诪讱 诇讬砖专讗诇. 砖讬讛讬讜 砖驻诇讬诐 诇诪讗讚 讜讗讜诪专 讗讬谉 注讜讝专 讜住讜诪讱 砖讬讛讬讜 诪转讬讬讗砖讬谉 诪谉 讛讙讗讜诇讛: 讚诪注住拽讬 讘讬讛. 诇讬讚注 诪转讬 讬讘讗: 讜注拽专讘. 谞讜砖讱 讛讗讚诐 驻转讗讜诐: 讜讞讚 讞专讜讘. 砖讗诇祝 砖谞讛 讬讛讬讛 讞专讜讘 讞讜抓 诪砖砖转 讗诇驻讬诐 讗诇讜 讚讛讬讬谞讜 讗诇祝 砖讘讬注讬: 转专讬. 讗诇驻讬诐 讛讜讗 讞专讘 讗诇祝 砖讘讬注讬 讜讗诇祝 砖诪讬谞讬: 讬讜诪讜 砖诇 讛拽讘''讛 讗诇祝 砖谞讛 砖谞讗诪专 讻讬 讗诇祝 砖谞讬诐 讘注讬谞讬讱 讻讬讜诐 讗转诪讜诇 讻讬 讬注讘讜专: 诪砖诪讟. 讜谞注砖讛 讞专讘: 砖讻讜诇讜 砖讘转. 砖讛注讜诇诐 诪砖诪讟: 讛讜讬 注诇诪讗. 讛注讜诇诐 讻讱 诪转拽讬讬诐: 讘' 讗诇驻讬诐 讛讬讛 转讛讜. 转讞转 砖诇讗 谞讬转谞讛 注讚讬讬谉 转讜专讛 讜讛讬讛 讛注讜诇诐 讻转讜讛讜 讜诪讗讚诐 讛专讗砖讜谉 注讚 砖讛讬讛 讗讘专讛诐 讘谉 谞''讘 砖谞讛 讗讬讻讗 讗诇驻讬诐 砖谞讛 讻讚诪讜讻讞讬 拽专讗讬 讚讻砖谞砖诇诪讜 讗诇驻讬诐 砖谞讛 注住拽 讗讘专讛诐 讘转讜专讛 砖谞讗诪专 (讘专讗砖讬转 讬讘) 讜讗转 讛谞驻砖 讗砖专 注砖讜 讘讞专谉 讜诪转专讙诪讬谞谉 讚砖注讘讬讚讜 诇讗讜专讬讬转讗 讘讞专谉 讜讗诪专讬谞谉 讘诪住讻转 注''讝 (讚祝 讟.) 讙诪讬专讬 讚讛讛讜讗 砖注转讗 讛讜讛 讗讘专讛诐 讘专 讞诪砖讬谉 讜转专转讬 砖谞讬谉: 讜砖谞讬 讗诇驻讬诐 转讜专讛. 诪谉 讛谞驻砖 讗砖专 注砖讜 讘讞专谉 注讚 [讗诇驻讬诐] 砖谞讜转 讛诪砖讬讞 讗专讘注讬诐 (讜砖诪谞讬诐) 砖谞讛 注讚 砖谞讜诇讚 讬爪讞拽 讜砖砖讬诐 砖谞讛 诪砖谞讜诇讚 讬爪讞拽 注讚 砖谞讜诇讚 讬注拽讘 讛专讬 拽''讞 讜拽''诇 砖讛讬讜 诇讬注拽讘 讻砖讘讗 诇诪爪专讬诐 讛专讬 专诇''讞 讜专讚''讜 砖注诪讚讜 讘诪爪专讬诐 讛专讬 转诪''讞 讜诪砖讬爪讗讜 诪诪爪专讬诐 注讚 砖谞讘谞讛 讘讬转 专讗砖讜谉 转''驻 讚讻转讬讘 (诪诇讻讬诐 讗 讜) 讜讬讛讬 讘砖诪谞讬诐 砖谞讛 讜讗专讘注 诪讗讜转 砖谞讛 诇爪讗转 讘谞讬 讬砖专讗诇 诪讗专抓 诪爪专讬诐 讜讙讜' 讛专讬 转转拽讻''讞 讜转''讬 砖注诪讚 讘讬转 专讗砖讜谉 讻讚诪讜讻讞讬 拽专讗讬 注诇 驻讬 讞砖讘讜谉 砖谞讜转 讛诪诇讻讬诐 讜注' 讚讙诇讜转 讘讘诇 讜转''讻 砖注诪讚 讘讬转 砖谞讬 讛专讬 转转''拽 讜转转拽讻''讞 讛专讬 讗诇驻讬诐 驻讞讜转 拽注''讘 讜拽注''讘 拽讜讚诐 讛砖诇诪转 讚' 讗诇驻讬诐 谞讞专讘 讛讘讬转 讜诇住讜祝 讗讜转谉 拽注''讘 谞砖诇诪讜 砖谞讬 讗诇驻讬诐 转讜专讛 讜讗讬讬讚讬 讚讗诪专 砖谞讬 讗诇驻讬诐 转讜讛讜 拽讗诪专 砖谞讬 讗诇驻讬诐 转讜专讛 讜诇讗 砖转讻诇讛 转讜专讛 讗讞专 砖谞讬 讗诇驻讬诐. 诪''专: 讜砖谞讬 讗诇驻讬诐 砖谞讜转 讛诪砖讬讞. 砖诇讗讞专 砖谞讬 讗诇驻讬诐 转讜专讛 讛讜讛 讚讬谞讜 砖讬讘讗 诪砖讬讞 讜转讻诇讛 讛讙诇讜转 讜讬讘讟诇 讛砖讬注讘讜讚 诪讬砖专讗诇: 

转讜住驻讜转



 讗讬谉 驻讬专讜砖 诇拽讟注 讝讛 

讬讚 专诪"讛

讜讗讬讬讚讬 讚讗讬讬专讬 诇注讬诇 讘拽抓 讚讙诇讜转 专讗砖讜谉 讚讗诪专讬谞谉 讻讘专 拽讘注 诇讛谉 讝诪谉 讗讬讘注讬讗 诇谉 谞诪讬 讗拽抓 讚讙诇讜转 讗讞专讜谉 讗讬诪转 砖诇诐 讜讗转讬 诪砖讬讞 讜讗讬转 讚讗诪专讬 诪砖讜诐 住讬专讻讗 讚爪专讜专 讛讻住祝 诇拽讞 讘讬讚讜 讗讬讬转讬谞谉 诇讛 诇讛讗 讚专' 讬讜讞谞谉 讚讗诪专 转诇诪讬讚讬 讞讻诪讬诐 诪转诪注讟讬谉 讜讙讝专讜转 拽砖讜转 诪转讞讚砖讜转 讜注讚 砖讛专讗砖讜谞讛 驻拽讜讚讛 讻诇讜诪专 讟专诐 讛讬讜转 讙讝专讛 专讗砖讜谞讛 驻拽讜讚讛 诪讗转 讛诪拽讜诐 诇讘讟诇讛 讛砖谞讬讛 诪诪讛专转 诇讘讗 讜讬砖 讗讜诪专讬诐 驻拽讜讚讛 诇砖讜谉 讛注讚专讛 讻讚讻转讬讘 诇讗 谞驻拽讚 诪诪谞讬 讗讬砖 讻诇讜诪专 砖诇讗 讻诇转讛 讙讝专讛 专讗砖讜谞讛 砖谞讬讬讛 诪诪讛专转 诇讘讗: 



讛讗 讚讗诪专讬谞谉 讘砖讬砖讬转 拽讜诇讜转, 讻注讬谉 专注诪讬诐 拽讗诪专 讗诇讗 砖拽讜诇讜转 讛诇诇讜 注转讬讚讬谉 诇讘讗 砖诇讗 注诇 讬讚讬 注讘讬诐 讜诪讟专, 讜讬"讗 讬爪讗 拽讜诇 砖讘谉 讚讜讚 讘讗, 讜讬砖 讗讜诪专讬诐 讻讚讻转讬讘 讬转拽注 讘砖讜驻专 讙讚讜诇 讜讗讬谞谉 谞专讗讬谉: 



转谞讬讗 专' 讬讜讚讛 讗讜诪专 讚讜专 砖讘谉 讚讜讚 讘讗 讘讜 讘讬转 讜注讚 讬讛讬讛 诇讝谞讜转 讻诇讜诪专 注转讬讚讬谉 诇讛讬讜转 驻专讜爪讬谉 讘讝谞讜转 注讚 砖讬讝诪谞讜 诪拽讜诐 讘驻专讛住讬讗 诇讛讜注讚 砖诐 注诐 讛讝讜谞讜转, 讜讬砖 讗讜诪专讬诐 讘讬转 讜注讚 砖诇 转"讞 讬讛讬讛 诇讝谞讜转. 讜讛讙讜讬诇 讬讗砖诐 讗讙讜讬诇 砖诇 住驻专讬 转讜专讜转 拽讗讬 讻诇讜诪专 讬注谞砖 讜讬讻诇讛 诪讞诪转 砖谞转诪注讟讜 诇讜诪讚讬讜. 讜讗谞砖讬 讙讜讬诇 讻诇讜诪专 讻讜转讘讬 住"转 讜诪讜讻专讬 讙讜讬诇讬诐 讬住讜讘讘讜 诪注讬专 诇注讬专 诇诪爪讜讗 讻讚讬 驻专谞住转谉 讜诇讗 讬讞讜谞谞讜. 讜讞讻诪转 住讜驻专讬诐 转住专讞. 讜讬专讗讬 讞讟讗 讬诪讗住讜 讘驻谞讬 讛注诐. 驻谞讬 讛讚讜专 注讝讬诐 讻驻谞讬 讛讻诇讘. 讜讛讗诪转 谞注讚专转 砖谞讗诪专 讜转讛讬 讛讗诪转 谞注讚专转 讻讜' 诪讛 讻转讬讘 讘转专讬讛 讜讬专讗 讻讬 讗讬谉 讗讬砖 讜讬砖转讜诪诐 讻讬 讗讬谉 诪驻讙讬注 讜转讜砖注 诇讜 讻讜'. 讜住专 诪专注 诪砖转讜诇诇 砖讻诇 诪讬 砖住专 诪专注 诪砖转讜诇诇 注诇 讛讘专讬讜转 讻诇讜诪专 诪砖转讟讛 讘注讬谞讬 讛讘专讬讜转 诇砖讜谉 诪讜诇讬讱 讬讜注爪讬诐 砖讜诇诇. 讜转诪讛 讗谞讬 诇驻讬 住讬诪谞讬谉 讛诇诇讜 诪驻谞讬 诪讛 讗讬谉 讘谉 讚讜讚 讘讗 讘讚讜专谞讜 讝讛. 讜讗讬讬讚讬 讚讗讬讬专讬' 讘讜转讛讬 讛讗诪转 谞注讚专转 讗诪专 专讘讬谞讗 诪专讬砖 讻讜' 讻诇 讞诇诇讬 讚注诇诪讗 讻诇 诪专讙诇讬讜转 讜讗讘谞讬诐 讟讜讘讜转 砖讘注讜诇诐:



转谞讬讗 专' 谞讞诪讬讛 讗讜诪专 讚讜专 砖讘谉 讚讜讚 讘讗 讘讜 讛注讝讜转 专讘讛 讜讛砖讻专 砖诇 诪拽讬讬诪讬 诪爪讜转 讗讘讚 砖讻讬讜谉 砖讗讘讚讜 诪拽讬讬诪讬 诪爪讜转 讗讬谉 讻讗谉 砖讻专 讚讘专 讗讞专 讬讗讘讚 砖讻专谉 讘注讜诇诐 讜讛讬拽专 注讜讜转 讻诇讜诪专 砖讛谞拽诇讛 讬注讜讜转 讗转 讛讬拽专 讜讬讘讟诇 讗转 讚讘专讬讜 讜讛讙驻谉 讬转谉 驻专讬讜 讜讗注驻"讻 讛讬讬谉 讘讬讜拽专 诪讞诪转 诪砖讻讬诪讬 讘讘拽专 砖讻专 讬专讚讜驻讜 诪讗讞专讬 讘谞砖祝 讬讬谉 讬讚诇讬拽诐 (讬砖注讬讛讜 讛壮:讬状讗) 讜谞讛驻讻讛 讻诇 讛诪诇讻讜转 讻讜诇讛 诇诪讬谞讜转 砖谞讗诪专 讻讜诇讜 讛驻讱 诇讘谉 讟讛讜专 讛讜讗 讗注驻"讬 砖讛驻砖讬讜谉 讘谞讙注讬诐 住讬诪谉 讟讜诪讗讛 讛讜讗 讻讬讜谉 砖驻砖讛 讘讻诇 讛注讜专 讜谞讛驻讱 讻讜诇讜 诇讘谉 讟讛讜专 讛讜讗 讗祝 讻讗谉 讗注驻"讬 砖讛诪讬谞讜转 住讬诪谉 诇讙诇讜转 讻讬讜谉 砖谞讛驻讻讛 讻诇 讛诪诇讻讜转 诇诪讬谞讜转 住讬诪谉 讛讜讗 诇讙讗讜诇讛:



转"专 讻讬 讗讝诇转 讬讚 注讚 砖讬转讬讗砖讜 诪谉 讛讙讗讜诇讛 讜讗驻住 注爪讜专 讜注讝讜讘 讻讘讬讻讜诇 砖注讜诇讛 讚注转诐 诇讜诪专 讻诇驻讬 诪注诇讛 砖讗讬谉 注讜讝专 讜住讜诪讱 诇讬砖专讗诇 讻讬 讛讗 讚专' 讝讬专讗 讻讬 讛讜讛 诪砖讻讞 诇讛讜 诇专讘谞谉 讚诪讬注住拽讬 讘讬讛 讘诪砖讬讞 诇诪砖拽诇 讜诇诪讟专讗 讗讬诪转 讗转讬 诇驻讜诐 讚专砖讛 讚拽专讗讬 讗诪专 诇讛讜 讘诪讟讜转讗 诪讬谞讬讻讜 诇讗 转专讞拽讜讛 讚转谞讬讗 砖诇砖讛 讘讗讬谉 驻转讗讜诐 讘讛住讞 讛讚注转 讻砖讗讚诐 诪住讬讞 讚注转讜 诪讛谉 讜讗诇讜 讛谉 诪砖讬讞 诪爪讬讗讛 讜谞砖讬讻转 注拽专讘: 讗诪专 专讘 拽讟讬谞讗 砖讬转讗 讗诇驻讬 砖谞讬 讛讜讬 讛注讜诇诐 讜讞讚 讞专讘 砖谞讗诪专 讜谞砖讙讘 讛' 诇讘讚讜 讘讬讜诐 讛讛讜讗 讻诇讜诪专 砖讬砖讗专 诇讘讚讜 讻诪讛 讬讜诪讜 砖诇 拽讘"讛 讗诇祝 砖谞讬诐 砖谞讗诪专 讻讬 讗诇祝 砖谞讬诐 讘注讬谞讬讱 讻讬讜诐 讻讜' (转讛讬诇讬诐 爪壮:讚壮) 转谞讬讗 讻讜讜转讬讛 讚专讘 拽讟讬谞讗 讻讜':



转谞讗 讚讘讬 讗诇讬讛讜 砖砖转 讗诇驻讬诐 砖谞讛 讛讜讬 讛注讜诇诐 砖谞讬 讗诇驻讬诐 转讛讜 讜讘讛讜 砖诇讗 讛讬讜 注讜住拽讬谉 讘转讜专讛 注讚 砖讛讬讜 诇讜 诇讗讘专讛诐 讗讘讬谞讜 讞诪砖讬诐 讜砖转讬诐 砖谞讛 讜注住拽 讘转讜专讛 砖谞讗诪专 讜讗转 讛谞驻砖 讗砖专 注砖讜 讘讞专谉 讜诪转专讙诪讬谞谉 讚砖注讘讬讚讜 诇讗讜专讬讬转讗 讘讞专谉 讜讗诪专讬谞谉 讘注"讗 (讟'.) 讙诪讬专讬 讚讛讛讬讗 砖注转讗 讛讜讛 讗讘专讛诐 讘专 讞诪砖讬谉 讜转专转讬谉 砖谞讬谉 讜诪讗讚诐 讛专讗砖讜谉 讜注讚 讗讘专讛诐 讗诇祝 转砖注 诪讗讜转 讜讗专讘注讬诐 讜砖诪讜谞讛 砖谞讬诐 讻讚诪讜讻讞讬 拽专讗讬 讛专讬 讗诇驻讬诐 砖谞讛 砖谞讬 讗诇驻讬诐 转讜专讛 诪砖谞转 讞诪砖讬诐 讜砖转讬诐 诇讗讘专讛诐 讗讘讬谞讜 讜注讚 讗诇驻讬诐 砖谞讛 讻讜诇谉 转讜专讛 诇讗 转讛讜 讜讘讛讜 讜诇讗 讬诪讜转 讛诪砖讬讞 讜讛讻讬 诪讜讻讞 诪拽专讗讬 讻讬爪讚 诪讜讛谞驻砖 讗砖专 注砖讜 讘讞专谉 讜注讚 砖谞讜诇讚 讬爪讞拽 讗专讘注讬诐 讜砖诪讜谞讛 砖谞讛 砖讛专讬 讗讘专讛诐 讗讘讬谞讜 讻砖注砖讛 讛谞驻砖 讘讞专谉 讛讬讛 讘谉 谞"讘 讜讻砖谞讜诇讚 讬爪讞拽 讛讬讛 讘谉 拽' 砖谞讛 砖谞讗诪专 讜讗讘专讛诐 讘谉 诪讗转 砖谞讛 讘讛讜诇讚 诇讜 讛讜住祝 注诇讬讛谉 讚' 诪讗讜转 砖谞讛 砖讛讬讜 诪砖谞讜诇讚 讬爪讞拽 讜注讚 讬爪讬讗转 诪爪专讬诐 砖谞讗诪专 讻讬 讙专 讬讛讬讛 讝专注讱 讻讜' 讜注讘讚讜诐 讜注谞讜 讗讜转诐 讗专讘注 诪讗讜转 砖谞讛 讜讻转讬讘 讻讬 讘讬爪讞拽 讬拽专讗 诇讱 讝专注 谞诪爪讗讜 讘讬讚讱 讗专讘注 诪讗讜转 讜诪"讞 砖谞讛 讜讬讛讬 讘砖诪讜谞讬诐 砖谞讛 讜讗专讘注 诪讗讜转 砖谞讛 诇爪讗转 讘谞讬 讬砖专讗诇 讻讜' 讜讬讘谉 讛讘讬转 (诪诇讻讬诐 讗 讜壮:讗壮) 谞诪爪讗讜 诪讜讗转 讛谞驻砖 讗砖专 注砖讜 讘讞专谉 讜注讚 砖谞讘谞讛 讘讬转 专讗砖讜谉 讟' 诪讗讜转 讜讻"讞 砖谞讛 讜爪讗 讜讞砖讜讘 诪砖谞讘谞讛 讛讘讬转 讜注讚 砖讞专讘 诇驻讬 讞砖讘讜谉 砖谞讜转 讛诪诇讻讬诐 讗专讘注 诪讗讜转 砖谞讛 讜注砖专 砖谞讬诐 讜砖讘注讬诐 砖谞讛 砖诇 讙诇讜转 讘讘诇 谞诪爪讗 讛讻诇 讗诇祝 讜讗专讘注 诪讗讜转 讜砖诪讜谞讛 砖谞讬诐 注讚 讻讗谉 讗转讛 诇诪讚 诪谉 讛讻转讜讘 讛讜住祝 注诇讬讛谉 讗专讘注 诪讗讜转 讜注砖专讬诐 砖谞讛 砖注诪讚 讘讬转 砖谞讬 讻讚转谞讬讗 讘住讚专 注讜诇诐 谞诪爪讗 讛讻诇 讗诇祝 [讜讞'] 诪讗讜转 讜讻"讞 砖谞讬诐 讜注讚讬讬谉 诇讗 讛讬讛 诪砖讬讞 专讗讜讬 诇讘讗 注讚 拽抓 诪讗讛 讜注"讘 砖谞讛 诪讞专讘谉 讘讬转 砖谞讬 砖讛谉 转砖诇讜诐 讗诇驻讬诐 砖谞讛 讜诪讗诇驻讬诐 砖谞讛 讜讗讬诇讱 讛讬讛 专讗讜讬 诇讘讗 讗诇诪诇讗 注讜谞讜转谞讜 砖注讻讘讜讛讜 诪诇讘讗 讜讛讬讬谞讜 讚拽讗诪专 讜讘注讜谞讜转讬谞讜 讬爪讗讜 诪讛谉 诪讛 砖讬爪讗讜:





诪讛专砖"讗 - 讞讬讚讜砖讬 讗讙讚讜转

砖谞讛 专讗砖讜谞讛 诪转拽讬讬诐 诪拽专讗 讜讛诪讟专转讬 注诇 注讬专 讗讞转 讜讙讜' 驻住讜拽 讛讜讗 讘转讜讻讞讜转 注诪讜住 讜拽讘诇讛 讛讬讛 讘讬讚诐 砖讛讜讗 谞讗诪专 注诇 砖谞讛 专讗砖讜谞讛 诪砖讘讜注 砖讘谉 讚讜讚 讘讗 讘讜:


讘砖砖讛 拽讜诇讜转 讻讜'. 诇驻讬 讘' 讛驻讬专讜砖讬诐 砖驻讬专砖"讬 拽"拽 诪诪讛 砖讗诪专讜 讙' 讘讗讬谉 讘讛讬住讞 讛讚注转 诪砖讬讞 讻讜' 讜讬砖 诇驻专砖 拽讜诇讜转 专注砖 砖讬讛讬讛 诪砖诪讬诐 讘讗讜转讛 砖讘讜注 讻砖讬驻拽讜讚 讛砖"讬 注诇 讗讜诪讛 诇驻讜专注谞讜转 诪讘讬讗 讘拽讜诇 专注砖 讻诪"砖 诪注诐 讛' 爪讘讗讜转 转驻拽讚 讘专注诐 讜讘专注砖 拽讜诇 讙讜':


讘诪讜爪讗讬 砖讘讬注讬转 讘谉 讚讜讚 讘讗 讻讜'. 讘讻"诪 拽专讬 诇砖诪讬谞讬转 诪讜爪讗讬 砖讘讬注讬转 讜诇驻讬 砖讛讬讗 讛砖谞讛 讛住诪讜讻讛 诇砖讘讜注 讛注讘专讛 拽专讬 诇讬讛 砖讘讜注 砖讘谉 讚讜讚 讘讗:


讗砖专 讞专驻讜 讙讜'. 注讬讬谉 驻讬专砖"讬 讻诪讜 砖砖谞讬谞讜 讘驻"讘 讚住讜讟讛 讘注拽讘讜转 诪砖讬讞讗 讻讜' 讜讻转讘讜 驻讬专讜砖 讝讛 注诇 讘注拽讘讜转 砖讛讜讗 诇砖讜谉 住讜祝 讻诪讜 讞专驻讜 注拽讘讜转 诪砖讬讞讱 注讻"诇 讗讘诇 讛讻讗 讚诇讗 讗转诪专 讘注拽讘讜转 诪砖讬讞讗 讻讜' 讗讬谉 诪拽讜诐 诇讛讗讬 拽专讗 讜谞专讗讛 诇驻专砖 诪砖讜诐 讚诪讬讬转讬 讘讛讱 砖诪注转讬谉 讚诇拽诪谉 注谞讬谞讬 讗专讬讻讜转 讛讙诇讜转 讜讗讬讞讜专 讘讬讗转 诪砖讬讞 讛拽讚讬诐 讘讬讛 讘讛讗讬 拽专讗 砖注诇 讝讛 讞专驻讜 讗讜讬讘讬讱 讛' 讞专驻讜 注拽讘讜转 诪砖讬讞讱:


讜讛讙讘诇谉 讬砖转讜诪诐. 注讬讬谉 驻讬专砖"讬 讜讻诪拽专讗 讘住驻专 讬讛讜砖注 讜讛讗专抓 讛讙讘诇讬 讜讘转讛诇讬诐 讙讘诇 讜注诪讜谉 讜注诪诇拽 讙讜' 讜讘转专讙讜诐 讛专 砖注讬专 讟讜专讗 讚讙讘诇讗:


讜讗诪专 讜讗谞砖讬 讛讙讘讜诇 讬住讜讘讘讜 讻讜' 驻专砖"讬 讗谞砖讬 讙讘讜诇 讗"讬 注讻"诇 讜专"诇 讻讚讗诪专讬谞谉 讘讻诪讛 诪拽讜诪讜转 讘转诇诪讜讚 讜讘讙讘讜诇讬谉 讚讛讬讬谞讜 讻诇 讗"讬 讞讜抓 诪讬专讜砖诇讬诐 讜诪砖讜诐 讞砖讬讘讜转讗 讚讬专讜砖诇讬诐 谞拽专讗 讻诇 讗"讬 讙讘讜诇讬谉 砖讗讬谞讛 讗诇讗 讙讘讜诇 讜住驻专 砖诇 讬专讜砖诇讬诐: 讜讞讻诪转 讛住讜驻专讬诐 转住专讞 讜讬专讗讬 讞讟讗 讻讜'. 讻诇诇 讘讝讛 诪注诇讜转 讛砖讻诇讬讜转 讜诪注诇讜转 讛诪讚讜转 砖讻讜诇诐 讬讛讬讜 谞诪讗住讬诐 讘讚讜专 讛讛讜讗:


讜驻谞讬 讛讚讜专 讻驻谞讬 讛讻诇讘 讻讜'. 注讬讬谉 驻讬专砖"讬 讜注讜讚 谞专讗讛 诇驻专砖 讻讬 谞拽专讗 讻诇讘 讻讬 讻讜诇讜 诇讘 讜谞讗诪谉 诇讗讚讜谞讬讜 讜讗诪专 砖驻谞讬 讗讜转讜 讛讚讜专 讬讛讬讛 讻驻谞讬 讻诇讘 砖诪专讗讛 诇驻谞讬诐 讻讗诇讜 讛讜讗 讗讜讛讘 讗讘诇 诇讘讜 讘诇 注诪讜 讻讬 诇驻讬 讛讗诪转 讛讗讛讘讛 砖讛讬讗 谞专讗讛 诇驻谞讬讱 讛讬讗 谞注讚专转 讘诇讘 讜注诇 讝讛 讗诪专讜 讘驻"讘 讚住讜讟讛 讜讗讬谉 讛讚讜专 专讜讗讛 讗诇讗 诇驻谞讬诐:


诪讗讬 讜转讛讬 讛讗诪转 谞注讚专转. 诇驻讬 驻砖讜讟讜 砖讛讜讗 诪诇砖讜谉 讞住专 讜注讬讚讜专 讚诪砖诪注 讚谞注讚专 讛讗诪转 诇讙诪专讬 诇讗 讬转讻谉 讻讚讗诪专讬谞谉 讘驻专拽 讻诇 讻转讘讬 讚讗驻讬诇讜 讘砖注转 讻砖诇讜谞讛 砖诇 讬专讜砖诇讬诐 诇讗 驻住拽讜 诪诪谞讛 讗谞砖讬 讗诪谞讛 讘讚讘专讬 转讜专讛 讜讗诪转 谞讜驻诇 注诇 讚讘专讬 转讜专讛 讜注"讻 讚专砖讜讛讜 诪诇砖讜谉 注讚专. 砖谞注砖讬转 注讚专讬诐 讜讛讜诇讻转 讻讜'. 讜讘讬诇拽讜讟 讗诪专 砖谞注砖讬转 注讚专讬诐 注讚专讬诐 讘诪讚讘专 讜讗讬讱 砖讬讛讬讛 谞专讗讛 讚专"诇 讻讬 讗谞砖讬 讗诪转 讬讛讬讜 讛讜诇讻讬诐 讜谞讞讘讗讬诐 讘诪讚讘专讜转 诪驻谞讬 讛讚讜专 讛专注 讛讛讜讗 讜讻谉 驻讬' 讛专讚"拽 砖诐 讘诪"砖 讛讻转讜讘 讻讬 讻砖诇讛 讘专讞讜讘 讗诪转 讻讬 讘住转专 讛讬讜 讘讛诐 讗谞砖讬 讗诪转 讜讻谉 讗诪专 讬专诪讬讛 讘拽砖讜 讘专讞讜讘讜转讬讛 讗诐 讬砖 讗讬砖 诪讘拽砖 讗诪讜谞讛 讙讜' 注讻"诇 注"砖 讜讻谉 诪讛 砖讗诪专 诪讗讬 讜住专 诪专注 诪砖转讜诇诇 讚诇驻讬 驻砖讜讟讜 讻诪讜 砖驻讬专砖 讛专讚"拽 砖讛讜讗 诪诇砖讜谉 砖诇诇 讻讗诇讜 讛讜讗 砖诇诇讜 讜讘讝讝讜 讗讜转讜 诪谉 讛注讜诇诐 注讻"诇 诇讗 讬转讻谉 讚讜讚讗讬 讬讛讬讜 讙诐 爪讚讬拽讬诐 讘讗讜转讜 讚讜专 讗诇讗 砖讬讛讬讛 讛爪讚讬拽 诪讜讞讝拽 讻砖讜讟讛 讜诪砖转讜诇诇 讘注讬谞讬 讛讘专讬讜转:


诇讬讻讗 拽讜砖讟讗 讘注诇诪讗 讻讜' 专"诇 诇讬讻讗 拽讜砖讟讗 讘注讜讛"讝 讻诪"砖 砖讛拽讘"讛 谞诪诇讱 讘驻诪诇讬讗 砖诇 诪注诇讛 诇讘专讜讗 讗转 讛讗讚诐 讗诪转 讗诪专 讗诇 讬讘专讗 砖讻讜诇讜 砖拽专:


讜讗诪专 讜讗讬 讬讛讘讬 诇讬讛 讻诇 讞诇诇讬 讚注诇诪讗 讻讜'. 专"诇 讚诪爪讬谞讜 讘讬注拽讘 砖诪讚转讜 讗诪转 讻诪"砖 转转谉 讗诪转 诇讬注拽讘 讙讜' 注"砖 砖诇讗 讛讬讛 专讜爪讛 诇砖拽专 讘讗讘讬讜 讻诪"砖 讜讛讬讬转讬 讘注讬谞讬讜 讻诪转注转注 讜讗诪专讜 讘讝讛 讻诇 讛诪砖拽专 讻讗诇讜 注讜讘讚 注讘讜讚转 讻讜讻讘讬诐 讜讘讝讛 讝讻讛 讬注拽讘 讚讬讛讘讬 诇讬讛 讻诇 讞诇诇讬 讚注诇诪讗 讻诪"砖 讜讛讗讻诇转讬讱 谞讞诇转 讬注拽讘 讙讜' 砖讛讬讗 谞讞诇讛 讘诇讬 诪爪专讬诐 砖谞讗诪专 讘讜 讜驻专爪转 讬诪讛 讜拽讚诪讛 讙讜' 讜诇讝讛 讗诪专 讛讙诐 讗诐 诇讗 讗驻住讬讚 讜讛讬讬转讬 诪砖谞讛 讘讚讘讜专讬 讜讛讬讜 谞讜转谞讬诐 诇讬 谞讞诇讛 讘诇讬 诪爪专讬诐 讚讛讬讬谞讜 讻诇 讞诇诇讬 讚注诇诪讗 诇讗 讛讬讬转讬 注讜砖讛 讻谉 讜诇讗 讛讬讬转讬 诪砖谞讛 讘讚讘讜专讬 诪砖讜诐 诪注砖讛 砖讛讬讛:


讘诇讗 讝讬诪谞讬' 讻讜'. 讻讬 讞讜转诪讜 砖诇 讛拽讘"讛 讛讜讗 讗诪转 讜讘讜 拽讬讬诐 讗转 讛注讜诇诐 讻诪"砖 讘转讞诇转 诪注砖讛 讛讘专讬讗讛 讘专讗砖讬转 讘专讗 讗诇讛讬诐 住讜驻讬 转讬讘讜转 讗诪转 讜讘住讜祝 讛讘专讬讗讛 讘专讗 讗诇讛讬诐 诇注砖讜转 住讜驻讬 转讬讘讜转 讗诪转 讜讛专讬 讛诪砖谞讛 讘讚讘讜专讜 诪讛专住 讛讞讜转诐 讜拽讬讜诪讜 砖诇 注讜诇诐 讜讗祝 讗诐 诪讛专住 讜驻讜讞转 诪诪谞讜 诪住驻专 讛诪讜注讟 砖讛讜讗 讗' 谞砖讗专 诪转 讜讘讛讬驻讱 诪讬 砖诇讗 诪砖谞讛 讘讚讘讜专讜 讛讜讗 诪拽讬讬诐 注爪诪讜 讜注讜诇诪讜 讘讞讜转诪讜 砖诇 讛讘专讬讗讛 砖讛讬讗 讗诪转 讜讛讬讬谞讜 讚诇讗 诪转 讗讬谞讬砖 讘诇讗 讝诪谞讬讛 砖讛砖拽专 诪讘讬讗 诪讬转讛 讘诇讗 讝诪谉 讜讻诪"砖 诪驻抓 讜讞专讘 讜讞抓 砖谞讜谉 讗讬砖 注讜谞讛 讘专注讛讜 注讚 砖拽专 讻讚讗诪专讬谞谉 讘驻专拽 讝讛 讘讜专专 注"砖:


讚讜专 砖讘谉 讚讜讚 讻讜' 讬诇讘讬谞讜 讻讜' 讘住讜祝 诪住' 住讜讟讛 讬砖 讘讚讘专讬诐 讗诇讜 拽爪转 诇砖讜谞讜转 讗讞专讬诐 讝拽谞讬诐 讬注诪讚讜 诪驻谞讬 拽讟谞讬诐 讘谉 诪谞讜诇 讗讘 讻讜' 讗讜讬讘讬 讗讬砖 讗谞砖讬 讘讬转讜 讻讜' 注"砖:


转讛驻讱 诇诪讬谞讜转 注讬' 驻讬专砖"讬 讜讛讜讗 诪讘讜讗专 讘诪讚专砖 砖讗转 讝讜 讘讘诇 讻讜' 住驻讞转 讝讜 诪讚讬 讻讜' 讘讛专转 讝讜 讻讜' 谞讙注 爪专注转 讝讜 讻讜' 讜讛诇讘谉 砖讘谞讙注 爪专注转 讛讜讗 住讬诪谉 讟讜诪讗讛 诇谞讙注 讜讘注讬 讛住讙专 专诪讝 注诇 讛诪讬谞讜转 砖讘讛谉 砖讛讜讗 住讬诪谉 讟讜诪讗讛 诇诪诇讻讜转 讗专诐 砖讬砖专讗诇 讬讛讬讜 讘讛住讙专 讜诪讗住专 讛讙诇讜转 讘诪诇讻讜转 讗专诐 讜讻砖讬转讛驻讱 讻讜诇讜 诇诇讘谉 讛讜讗 住讬诪谉 讟讛专讛 诇诪讜住讙专 讻诪"砖 讻诇讜 讛驻讱 诇讘谉 讟讛讜专 讻谉 讻砖讬转讛驻讱 讻讜诇讜 诇诪讬谞讜转 讛讜讗 住讬诪谉 讟讛专讛 诇讬砖专讗诇 砖讬爪讗讜 诪转讜讱 讛讛住讙专 讜诪讗住专 讛讙诇讜转 讜拽"诇:


注讚 砖讬专讘讜 讻讜'. 谞专讗讛 诇驻专砖 讚讻诇 讛谞讬 讻诪"讚 讚讗讬谉 讬砖专讗诇 谞讙讗诇讬谉 讗诇讗 讘转砖讜讘讛 讜诪转讜讱 讛谞讬 爪专讜转 讜砖注讜转 讚讞讜拽讜转 讚谞拽讟 讬讞讝专讜 讘转砖讜讘讛 砖诇诪讛 讜讬砖 诇驻专砖 讚诇诪"讚 谞诪讬 讚讘诇讗讜 转砖讜讘讛 谞诪讬 谞讙讗诇讬谉 讛讬讬谞讜 诪转讜讱 砖讬讛讬讜 砖驻诇讬诐 诇诪讗讚 讜讻谉 驻讬专砖 专砖"讬 诇拽诪谉 讙讘讬 讗诪专 诇讬讛 专讘讬 讬讛讜砖注 讜讛诇讗 讻讘专 谞讗诪专 讜讗砖诪注 讗转 讛讗讬砖 讙讜' 讻讬 诇诪讜注讚 诪讜注讚讬诐 讜讞爪讬 诪讜注讚 讜讻讻诇讜转 谞驻抓 讬讚 讙讜' 注"砖 讜讛讜讗 注谞讬谉 砖谞转讬讬讗砖讜 诪谉 讛讙讗讜诇讛 砖讬讛讬讜 讻"讻 讘砖驻诇讜转 注讚 砖讬转讬讬讗砖讜 诇讜诪专 砖讗讬谞讜 讘讞讬拽 讛讗驻砖专 砖讬讛讬讜 谞讙讗诇讬谉 砖讜讘:


砖诇砖讛 讘讗讬谉 讘讛讬住讞 讛讚注转 诪砖讬讞 诪爪讬讗讛 讜注拽专讘. 讻诇诇 讗诇讜 讛砖诇砖讛 讘注谞讬谉 讝讛 讗诐 讝讻讛 讘讛讬住讞 讛讚注转 砖诇 诪砖讬讞 讬讘讗 诇讜 诪砖讬讞 讘讛讬住讞 讚注转 砖诇 诪爪讬讗讛 砖砖诪讞讛 讜讟讜讘讛 讬讛讬讛 诇讜 诇讗 讝讻讛 讬讛讬讛 诇讜 讘讬讗转 讛诪砖讬讞 讻讛讬住讞 讛讚注转 讚谞砖讬讻转 注拽专讘 诇专注讛 诇讜:


讜讞讚 讞专讜讘 讜讻讜'. 讻讚讗诪专讬谞谉 诇注讬诇 讘驻专拽讬谉 砖讘讗讜转诐 讗诇祝 砖谞讬诐 注转讬讚 讛拽讘"讛 诇讞讚砖 讘讛谉 注讜诇诪讜 爪讚讬拽讬诐 诪讛 讛谉 注讜砖讬谉 讛拽讘"讛 注讜砖讛 诇讛谉 讻谞驻讬诐 讜讻讜' 讜讘讬讜诐 讛讛讜讗 讛讜讗 讬讜诪讜 砖诇 讛拽讘"讛 讗诇祝 砖谞讬诐 讻讚诇拽诪谉 讜讗讘讬讬 谞诪讬 讚讗诪专 转专讬 讞专讜讘 砖谞讗诪专 讬讞讬讬谞讜 诪讬讜诪讬诐 住诪讱 注爪诪讜 讗讛讗 讚诇拽诪谉 讚讞讚 讬讜诪讜 砖诇 讛拽讘"讛 讗诇祝 砖谞讬诐 讜专"诇 讬讞讬讬谞讜 讜讬讞讝拽谞讜 诪讗讜转谉 讘' 讬诪讬诐 砖诇 讛拽讘"讛 讚讛讬讬谞讜 讘' 讗诇驻讬诐 砖谞讬诐 砖讛注讜诇诐 讞专讜讘 讜讛拽讘"讛 讬讞讝拽 讛爪讚讬拽讬诐 讜注讜砖讛 诇讛诐 讻谞驻讬诐 讻谞砖专讬诐 讜讗诪专 讗讘诇 讘讬讜诐 讛砖诇讬砖讬 砖讛讜讗 讗诇祝 讛砖诇讬砖讬 讬拽讬诪谞讜 讘注讜诇诐 讞讚砖 讜谞讞讬讛 诇驻谞讬讜:


讻砖诐 砖讛砖讘讬注讬转 讻讜'. 诇驻讬 讛讻转讜讘讬诐 讚诪讬讬转讬 诪讛诐 专讗讬讬讛 讛诇"诇 讟驻讬 讻砖诐 砖讬诪讬 讛砖讘讜注 诪砖诪讟 讬讜诐 讗讞讚 诇砖讘讜注 讻讱 讛注讜诇诐 讻讜' 讜讗驻砖专 讚讛"拽 讚讻砖诐 砖讛砖讘讬注讬转 诪砖诪讟转 砖谞讛 讗讞转 诇讝' 砖谞讬诐 讚讜诪讬讗 讚诪注砖讛 讘专讗砖讬转 讚诪砖诪讟 讬讜诐 讗讞讚 诇砖讘讜注 讚诇讻讱 拽讗诪专 讘诪爪讜转 砖讘讬注讬转 砖讘转 讛讬讗 诇讛' 讻讱 讛注讜诇诐 诪砖诪讟 讗诇祝 砖谞讬诐 讻讜' 讚讜诪讬讗 讚诪注砖讛 讘专讗砖讬转 砖诪砖诪讟 讬讜诐 讗' 诇砖讘讜注 讜注"讝 诪讬讬转讬 砖驻讬专 砖谞讗诪专 讜谞砖讙讘 讛' 诇讘讚讜 讘讬讜诐 讛讛讜讗 讜讗讜诪专 诪讝诪讜专 砖讬专 诇讬讜诐 讛砖讘转 讻讜' 讜拽"诇:


讘' 讗诇驻讬诐 转讜专讛 讜讻讜'. 驻讬专砖"讬 诪谉 讛谞驻砖 讗砖专 讻讜' 讜拽注"讘 拽讜讚诐 讛砖诇诪转 讚' 讗诇驻讬诐 谞讞专讘 讛讘讬转 讜诇住讜祝 讗讜转谉 拽注"讘 砖诇诪讜 讘' 讗诇驻讬诐 转讜专讛 讜讗讬讬讚讬 讚讗诪专 讘' 讗诇驻讬诐 转讜讛讜 拽讗诪专 讘' 讗诇驻讬诐 转讜专讛 讜诇讗 砖转讻诇讛 转讜专讛 讗讞专 讘' 讗诇驻讬诐 注讻"诇 讜讛讜讗 讚讞讜拽 诇讜诪专 讗讬讬讚讬 讘讻讛"讙 讜讛谞专讗讛 诇驻专砖 讛讚讘专讬诐 讻驻砖讟谉 讻讬 讘讗诪转 讗讞专 砖讙诇讜 讬砖专讗诇 讙诇讜转 讙诪讜专讛 讗讬谉 讘讛诐 转讜专讛 讻讚讻转讬讘 诪诇讻讛 讜砖专讬讛 讘讙讜讬诐 讗讬谉 转讜专讛 诪"诪 拽注"讘 砖谞讬诐 讗讞专 讘讬转 砖谞讬 诪拽专讬 注讚讬讬谉 诪讬讛转 砖谞讜转 转讜专讛 讻讬 讗讝 讛讬讜 讚讜专 讛转谞讗讬诐 讜注讚讬讬谉 诇讗 谞转讚诇讚诇讜 讛讬砖讬讘讜转 注讚 讗讞专 砖诪转 专讘讬 讜讙讘专 讛讙诇讜转 讜专讘讜 讛爪专讜转 讜讻诇讜 讬诪讬 转讜专讛 讜诪砖诐 讜讗讬诇讱 诪转讜讱 讛讙诇讜转 讜讛爪专讜转 讘讻诇 讗讜转讜 讝诪谉 专讗讜讬 诇讘讗 诪砖讬讞 讜讬诪讬 讞讘诇讬 诪砖讬讞 诪拽专讬 讻驻讬专砖"讬 砖讘讘讜讗 诪砖讬讞 转讻诇讛 讛讙诇讜转 讜讬讘讟诇 砖注讘讜讚 诪讬砖专讗诇 注讻"诇 讜注讬讬谉 讘住驻专 砖讘讟 讬讛讜讚讛 讘诪讗诪专 讛讝讛 讘讗讜专讱:





讞讻诪转 砖诇诪讛

讙诪专讗 讗砖专 讞专驻讜 讗讜讬讘讱 讛' 讗砖专 讞专驻讜 注拽讘讜转 诪砖讬讞讱 讻诇 讝讛 谞诪讞拽:


砖诐 讜住专 诪专注 诪砖转讜诇诇 谞诪讞拽:


砖诐 讗诪专 诇讬讛 讛讛讜讗 讻讜' 爪"诇 讗诪专 诇讬:


专砖"讬 讘讚"讛 讜砖谞讬 讗诇驻讬诐 讻讜' 转讜专讛 讜讗讬讬讚讬 讚讗诪专 讻讜' 讻爪"诇:





专砖"砖

讙诪专讗 注讚 砖转讻诇讛 驻专讜讟讛 诪谉 讛讻讬住. 注驻讬专砖"讬 讜讛谞讛 讛讜讚讜转 诇讗诇 讘讚讜专讜转讬谞讜 谞诪爪讗讬诐 注砖讬专讬诐 诪讜驻诇讙讬诐 讘注诪讬谞讜 讜讙诐 讬转专 讛注诐 讛驻专讜讟讛 诪爪讜讬讛 讘讬讚诐. 讛讻讬 谞讬转谉 谞讜讗砖 讞"讜 诇讛讙讗讜诇讛 讜讬诇"驻 讛讻讜讜谞讛 诇讛驻讱 讚讞讝讬谞谉 讚讘讬诪讬讛诐 讛讬转讛 讛驻专讜讟讛 谞讞砖讘讛 诇诪诪讜谉 讻讚转谞谉 讛' 驻专讜讟讜转 讛谉 (讘"诪 驻"讚 诪"讝) 讜讘砖"诪 讜讗诪专 讻讗谉 讚讗讝 诇讗 转讛讬讛 谞讞砖讘转 诇诪讗讜诪讛 讜诇讗 转专讗讛 注讜讚 注讚 讚讗驻讬诇讜 讘讻讬住 专"诇 砖诇 爪讚拽讛 (讚谞拽专讗 讻讬住 住转诐 讘讻转讜讘讜转 驻"讜 诪"讛) 讚砖诐 诪爪讜讬讬诐 讛诪讟讘注讜转 讛拽讟谞讜转 讘讬讜转专 诪谞讚讘转 讚诇转 讛注诐 讙诐 砖诐 诇讗 转诪爪讗 讻讬 转讛讬讛 讛专讜讞讛 讜讗祝 讛驻讞讜转讛 砖讘谞讚讘讜转 诇讗 转讛讬讛 讘驻专讜讟讛:





讛讙讛讜转 讬注讘"抓

讙诪专讗 讜讛讙讘诇谉 讬讗砖诐. 谞"讘 诪讞讜讝 住诪讜讱 诇讛专 讛诇讘谞讜谉 砖诪砖诐 讛讬讜 讘讜谞讬 讛讘讬转 讜讛讙讘诇讬诐 讜讻谉 讘讬讞讝拽讗诇 [讻讝] 讝拽谞讬 讙讘诇 讜讛讬讜 讬砖专讗诇 讚专讬诐 砖诐 讻诪"砖 (讘驻"讘 讚注"讝 讘专"诇) [讘驻"讚 讚讟"讜 (谞"讟 讗'. 讬讘诪讜转 诪讝) 讘专讞讘"讗] 讚讗讝讬诇 诇讙讘诇讗. 讜讛讜讗 讗诪谞诐 讞讜抓 诇讙讘讜诇 讗"讬 讘讻转讜讘 讜砖转讬 讗转 讙讘讜诇讱 讜讙讜' 讜讘讘讞讬谞讛 讝讜 拽讜专讗 诇讘谞讬 讗"讬 讗谞砖讬 讛讙讘讜诇 注诐 砖讬砖讗专讜 诪讛诐 讘讗"讬 讗讘诇 讬住讜讘讘讜 诪注讬专 诇注讬专:


砖诐 砖讻讬讘讜 诇讬讛 转专转讬谉 讻讜'. 谞"讘 讗注"讙 讚诪爪讬谞讜 砖讗驻讬诇讜 讛拽讚讜砖 讘专讜讱 讛讜讗 砖谞讛 诪驻谞讬 讛砖诇讜诐 [讜讻诪"砖 讘讬讘诪讜转 住"讛 讘' 讜砖"诪] 讛讻讗 诇讗 讛讬讛 讻诇 讻讱 诪驻谞讬 讛砖诇讜诐 砖注诐 讛讗诪转 讛讬转讛 诪转驻讬讬住转 讛砖讻谞讛. 讜住讘讬讘讬讜 谞砖注专讛 诪讗讚:


砖诐 讘转 拽诪讛 讘讗诪讛 讻诇讛 讘讞诪讜转讛. 谞"讘 诪讬讻讛 讝':


砖诐 砖谞讬 讗诇驻讬诐 转讜专讛. 谞"讘 讜讗讞"讻 驻住拽讛 转讜专讛 诪讗"讬 讻讬 讗讞专 讝诪谉 讝讛 诇讗 诪爪讬谞讜 注讜讚 讬砖讬讘讜转 讙讚讜诇讜转 砖诐 讜谞砖诇诐 讚讜专 转谞讗讬诐 砖讛讬讜 砖讜谞讬诐 讻诪砖讛 诪驻讬 讛讙讘讜专讛 讜谞转讞讚砖 讚讜专 讗诪讜专讗讬诐 砖谞注砖讬转 转讜专讛 讻砖转讬 转讜专讜转. 讙诐 诪谉 讗讝 讜讛诇讗讛 讗讝诇转 讬讚 讜讙讘专 转讜拽祝 讛讙诇讜转. 讘讙讜讬诐 讗讬谉 转讜专讛:





讘谉 讬讛讜讬讚注

讚旨讜止专 砖讈侄讘旨侄谉 讚旨指讜执讚 讘旨指讗 讘旨讜止, 讘旨值讬转 讛址讜旨址注址讚 讬执讛职讬侄讛 诇执讝职谞讜旨转 (转讛诇讬诐 驻讟, 谞讘). 谞专讗讛 诇讬 讘住"讚 讛讻诇 诇讟讜讘讛 '讘旨值讬转 讛址讜旨址注址讚' 讛讜讗 讘讬转 讛诪讚专砖 砖诪转讜注讚讬谉 砖诐 诇诇诪讜讚 转讜专讛 讬讛讬讛 诇讝谞讜转 诪诇砖讜谉 (讝讬谞讬诐 诪专讜拽讞讬诐 讜讻谉) 讘址旨诪执旨砖职讈讻指旨讘 讗植砖侄讈专 诪执诇值旨讗 讘职旨砖指讉诪执讬诐 讜旨讝职谞执讬诐 诪职专只拽指旨讞执讬诐 (讚讘专讬 讛讬诪讬诐 讘' 讟讝, 讬讚) 讻诇讜诪专 讬讛讬讛 讘诪拽讜诐 讘砖诪讬诐 讗砖专 讛讻诇 讬专讚驻讜 诇讘讗 砖诐 诇讛转讘砖诐. 讗讜 讬讜讘谉 诇讝谞讜转 诇砖讜谉 讛讝谞讛 讻诪讜 讝谞讜 注讬谞讬讛诐 (讘诪讚讘专 专讘讛 讘, 讻讛) 专爪讜谞讜 诇讜诪专 讛讻诇 讬讛讬讛 谞讝讜谞讬诐 诪砖诐 砖讬讘讗讜 诇诇诪讜讚 转讜专讛.
'讜职讛址讙旨指诇执讬诇 讬侄讞直专址讘' 讙诇讬诇 诇砖讜谉 讙诇讜转 讻诪讜 讙职旨诇执讬诇 讛址讙旨讜止讬执诐 讘讬砖注讬讛 (讬砖注讬讛 讞, 讻讙) 专爪讜谞讜 诇讜诪专 诇讗 讬讛讬讛 注讜讚 讙讝专转 讙诇讜转 讜转讞专讘 讙讝讬专讛 讝讜 讻诪讜 谞指讛指专 讬侄讞直专址讘 讜职讬指讘值砖讈 (讬砖注讬讛 讬讟, 讛). 讗讜 讬讜讘谉 '讙旨指诇执讬诇' 诪诇砖讜谉 讙讜诇诇 讜讚讜驻拽 讝讛 讛拽讘专 砖诇讗 转诪爪讗 讛诪讬转讛 讘注讜诇诐 讜诇讗 讬讛讬讜 注讜住拽讬诐 讘拽讘讜专讛 讻讬 讘执旨诇址旨注 讛址诪指旨讜侄转 诇指谞侄爪址讞 讜旨诪指讞指讛 讛' 讗直诇止拽执讬诐 讚执旨诪职注指讛 诪值注址诇 讻指旨诇 驻指旨谞执讬诐 (讬砖注讬讛讜 讻讛, 讞).
'讜职讛址讙址讘职诇指谉 讬执砖讈职转旨讜止诪值诐' 讙讘诇谉 讝讛 讛专 注砖讜 砖讛讜讗 讛专 砖注讬专 讻讬 转专讙讜诐 讛专 砖注讬专 讟讜专讗 讚讙讘诇讗 讜讝讛 讬砖转讜诪诐 讚讻转讬讘 讜职注指诇讜旨 诪讜止砖执讈注执讬诐 讘职旨讛址专 爪执讬旨讜止谉 诇执砖职讈驻止旨讟 讗侄转 讛址专 注值砖指讉讜 讜职讛指讬职转指讛 诇址讛殖' 讛址诪职旨诇讜旨讻指讛 (注讜讘讚讬讛 讗, 讻讗).
'讜职讗址谞职砖讈值讬 讛址讙旨职讘讜旨诇 讬职住讜止讘职讘讜旨 诪值注执讬专 诇职注执讬专 讜职诇止讗 讬职讞讜止谞旨指谞讜旨' 讗谞砖讬 讛讙讘讜诇 讛诐 讻讜讞讜转 讛讞讬爪讜谞讬诐 讛注讜诪讚讬诐 注诇 讛讙讘讜诇 讘讬谉 注讜诇诐 讛讝讛 诇讘讬谉 讙谉 注讚谉 讜讻诪讜 砖谞讗诪专 讜址讬址旨砖职讈讻值旨谉 诪执拽侄旨讚侄诐 诇职讙址谉 注值讚侄谉 讗侄转 讛址讻职旨专只讘执讬诐 讜职讗值转 诇址讛址讟 讛址讞侄专侄讘 讛址诪执旨转职讛址驻侄旨讻侄转 诇执砖职讈诪止专 讗侄转 讚侄旨专侄讱职 注值抓 讛址讞址讬执旨讬诐 (讘专讗砖讬转 讙, 讻讚) 讜讝讛讜 砖讗诪专 讜职讗址谞职砖讈值讬 讛址讙旨职讘讜旨诇 讛诐 讻讜讞讜转 讛讞讬爪讜谞讬诐 讬职住讜止讘职讘讜旨 诪值注执讬专 诇职注执讬专 专爪讜谞讜 诇讜诪专 诪讗讚诐 讝讛 诇讗讚诐 讝讛 讻讬 讛讗讚诐 讻诇 讗讞讚 诪讻讜谞讛 讘砖诐 注执讬专 讚讻转讬讘 注执讬专 拽职讟址谞指旨讛 讜址讗植谞指砖执讈讬诐 讘指旨讛旨 诪职注指讟 (拽讛诇转 讟, 讬讚) 讬职住讜止讘职讘讜旨 诇驻转讜转 讗转 讘谞讬 讛讗讚诐 诇讛讞讟讬讗诐 讘讞诇拽讜转 诇砖讜谉 讜职诇止讗 讬职讞讜止谞旨指谞讜旨 砖讗讬谉 讚讘专讬讛诐 诪转拽讘诇讬诐 讜诇讗 讬诪爪讗讜 讞谉 讘讚讘专讬讛诐.
'讜职讞指讻职诪址转 住旨讜止驻职专执讬诐 转旨执住职专址讞' 专爪讜谞讜 诇讜诪专 转专讘讛 诪诇砖讜谉 住专讞 讛注讜讚祝 讜讻谉 转住专讞 讗讞讜专讬 讛诪砖讻谉. '讜职讬执专职讗值讬 讞值讟职讗 讬执诪旨指讗植住讜旨' 专爪讜谞讜 诇讜诪专 讗讜转诐 砖讛诐 讬专讗讬诐 砖诪讗 讬讙专讜诐 讛讞讟讗 讬诪讗住讜 讘注讬谞讬 讛讘专讬讜转 讻讬 诇注转讬讚 讻讜诇诐 爪讚讬拽讬诐 讜讛讗讜诪专 '讗谞讻讬 讬专讗 诪谉 讛讞讟讗 砖诪讗 讗讞讟讗' 谞诪讗住 讘注讬谞讬 讛讙讚讜诇讬诐 讻讬 讬讗诪专讜 诇讜 诇诪讛 转讬专讗? 讜讛诇讗 讘讬讚讱 诪住讜专 讛讚讘专 砖诇讗 转讞讟讗 讜诇讗 转讞讟讬讗! 讗讜 讬讜讘谉 注诇 讚专讱 诪讛 砖讗诪专讜 讛诪驻专砖讬诐 讝"诇 注诇 驻住讜拽 谞执讘职讝侄讛 讘职旨注值讬谞指讬讜 谞执诪职讗指住 (转讛诇讬诐 讟讜, 讚) 驻讬专讜砖 讗诐 谞讘讝讛 诪讗讞专讬诐 讛讜讗 讘注讬谞讬讜 谞诪讗住 讬讜转专 诪诪讛 砖讘讝讜讛讜.
'驻旨职谞值讬 讛址讚旨讜止专 讻旨执驻职谞值讬 讛址讻旨侄诇侄讘' 驻讬专讜砖 讞砖讬讘讜转 讙讚讜诇讬 讛讚讜专 讻讞砖讬讘讜转 讛讻诇讘 讚讬讚讜注 讛讻诇讘 讞砖讬讘讜转讜 讛讜讗 '讻讜诇讜 诇讘' 讻谉 驻旨职谞值讬 讛址讚旨讜止专 专爪讜谞讜 诇讜诪专 讛讞砖讜讘讬诐 讻诪讜 驻旨职谞值讬 讛指讗指专侄抓 讞砖讬讘讜转 砖诇讛诐 讻讞砖讬讘讜转 讛讻诇讘 砖讻讜诇讜 诇讘 讜谞讗诪谉 诇讗讚讜谞讬讜 讻谉 讛诐 讻诇 讗讞讚 讬砖 诇讜 诇讘 诪讘讬谉 诇讛讻讬专 讗转 讘讜专讗讜 讜谞讗诪谞讬诐 讛诐 诇讗讚讜谉 讛讻诇 讬转讘专讱 砖诪讜.
'讜职讛指讗直诪侄转 谞侄注直讚侄专侄转' 讻诇讜诪专 讞讻诪转 讛讗诪转 讛讜讗 讞诇拽 讛住讜讚 转专讘讛 讜讛注讜住拽讬诐 讬讛讬讜 注讚专讬诐 注讚专讬诐 讘诇讬诪讜讚 讛拽讘诇讛. 讗讬 谞诪讬 注转讛 讬砖 讗谞砖讬诐 驻专讟讬讬诐 诇讜诪讚讬诐 拽讘诇讛 讻诇 讗讞讚 讘拽专谉 讝讜讬转 讘住转专 讗讘诇 诇注转讬讚 讛讻诇 讬诇诪讚讜 讘讛 讻诪讜 砖诇讜诪讚讬诐 转讛诇讬诐 讜转诪爪讗诐 注讚专讬诐 注讚专讬诐 讘讘讬转 讛诪讚专砖.
'讜职住指专 诪值专指注 诪执砖讈职转旨讜止诇值诇' (讬砖注讬讛 谞讟, 讟讜) 专爪讜谞讜 诇讜诪专 诪讬 砖讛讜讗 住专 诪专注 讚讜拽讗 讜讗讬谉 诇讜 诪爪讜转 讜诪注砖讬诐 讟讜讘讬诐 讘驻讜注诇 讝讛 谞讞砖讘 砖讜讟讛 讘注讬谞讬 讛讘专讬讜转 讻讬 讛爪讚讬拽 讛砖诇诐 爪专讬讱 诇讛讬讜转 砖诇诐 讘旨职住讜旨专 诪值专指注 讜址注植砖值讉讛 讟讜止讘 (转讛诇讬诐 诇讚, 讟讜).



讚旨职讗执讬 讛指讜讜旨 讬指讛植讘执讬 诇值讬讛旨 讻旨指诇 讞植诇指诇值讬 讚旨职注指诇职诪指讗 诇止讗 讛植讜指讛 诪职砖讈址谞旨值讬 讘旨职讚执讬讘旨讜旨专值讬讛旨. 讬砖 诇讛拽砖讜转 讛讜讛 诇讬讛 诇诪讬诪专 '讗执讬 讛指讜讜旨 讬指讛植讘执讬 诇值讬讛旨 讻旨指诇 诪指诪旨讜止谞指讗 讚旨职注址诇职诪指讗'? 讜谞专讗讛 诇讬 讘住"讚 讘讬谉 讗讜转 注' 砖诇 注讜止诇指诐 诇讘讬谉 讗讜转 讜讗"讜 砖诇 注讜止诇指诐 讘住讚专 讗诇驻"讗 讘讬转"讗 讬砖 讜"讛 [11] 讗讜转讬讜转 讻讬 诪谉 讗讜转 注' 注讚 住讜祝 讗诇驻讗 讘讬转讗 讬砖 讜' 讗讜转讬讜转 讜诪专讗砖 讗诇驻讗 讘讬转讗 注讚 讗讜转 讜讗"讜 讬砖 讛' 讗讜转讬讜转 讛专讬 讗讜转讬讜转 讜"讛 讜诪谉 讗讜转 讜讗"讜 砖诇 注讜止诇指诐 注讚 讗讜转 诇诪"讚 砖诇 注讜止诇指诐 讘住讚专 讗诇驻"讗 讘讬转"讗 讬砖 讛' 讗讜转讬讜转 讛专讬 讗讜转讬讜转 讛'讜'讛 讜讘讬谉 讗讜转 诇诪"讚 诇讘讬谉 讗讜转 诪"诐 诇讗 讬砖 讻诇讜诐 讻讬 住诪讜讻讬诐 讛诐 讘讗诇驻讗 讘讬转讗 讜诇讗讜转讬讜转 讛讜讛 拽专讬 诇讛讜 讞植诇指诇值讬 讚旨职注指诇职诪指讗 讻讬 讛讞诇诇 谞拽专讗 注诇 讛讛专讞拽讛 砖讬砖 讘讬谉 爪讚 讝讛 诇爪讚 讝讛.
讜讬讚讜注 砖讬注拽讘 讗讘讬谞讜 注"讛 谞转讘专讱 讛直讜值讛 讙职讘执讬专 诇职讗址讞侄讬讱指 (讘专讗砖讬转 讻讝, 讻讟) 讜讻转讘讜 讛诪拽讜讘诇讬诐 讛诪砖讬讱 诇讜 讘专讻讛 讝讜 砖诇 '讛直讜值讛' 注诇 讬讚讬 砖驻注 诪讗讜转 讛"讗 专讗砖讜谞讛 砖讘砖诐 讜讗讜转 讜讗"讜 讜讗讜转 讛"讗 讗讞专讜谞讛 砖讘砖诐 砖讛诐 讗讜转讬讜转 '讛讜讛' 诇讻讱 讘专讻讜 '讛直讜值讛' 讙职讘执讬专 诇职讗址讞侄讬讱指, 讜讛讟注诐 讻讬 讗讘专讛诐 讗讘讬谞讜 注"讛 转讬拽谉 诪讜讞 讞讻诪讛 砖讛讜讗 讘讗讜转 讬讜"讚 讚砖诐 讛讜讬志讛 讜诇讻讱 讬砖 诇讜 讗讞讬讝讛 讜讛砖讙讛 诪专讗砖讬转 砖诐 讛讜讬志讛 讗讘诇 讬爪讞拽 讗讘讬谞讜 注"讛 转讬拽谉 诪讜讞 讘讬谞讛 砖讛讜讗 讗讜转 讛"讗 专讗砖讜谞讛 讚砖诐 讛讜讬志讛 诇讻讱 讬砖 诇讜 讗讞讬讝讛 讜讛砖讙讛 诪谉 讗讜转 讛"讗 专讗砖讜谞讛 讜讗讬诇讱 砖讛诐 讗讜转讬讜转 '讛讜讛' 诇讻讱 讘专讻讜 '讛直讜值讛 讙职讘执讬专 诇职讗址讞侄讬讱指'.
讜讛谞讛 讘专讻讛 讝讜 砖诇 '讛直讜值讛 讙职讘执讬专 诇职讗址讞侄讬讱指' 诇拽讞讛 讬注拽讘 讗讘讬谞讜 注"讛 注诇 讬讚讬 砖讬谞讜讬 砖砖讬谞讛 讚讘专讬讜 讜讗诪专 讗指谞止讻执讬 注值砖指讉讜 讘职旨讻止专侄讱指 (讘专讗砖讬转 讻讝, 讬讟) 讜讗祝 注诇 驻讬 砖讻讬讜谉 讘诇讘讜 讚讘专 讗诪转 讘讝讛 讻诪讜 砖讗诪专讜 专讘讜转讬谞讜 讝"诇 注诐 讻诇 讝讛 讻驻讬 讛谞讙诇讛 砖讬谞讛 讚讘专讬讜 讜讻讗砖专 讗诪专 诇讜 讬爪讞拽 讗讘讬谞讜 注"讛 诇注砖讜 讘指旨讗 讗指讞执讬讱指 讘职旨诪执专职诪指讛 讜址讬执旨拽址旨讞 讘执旨专职讻指转侄讱指 (讘专讗砖讬转 讻讝, 诇讛).
讜诇讻谉 讗诪专 讻讗谉 注诇 专讘 讟讘讬讜诪讬 讚旨职讗执讬 讛指讜讜旨 讬指讛植讘执讬 诇值讬讛旨 讻旨指诇 讞植诇指诇值讬 讚旨职注指诇职诪指讗 驻讬专讜砖 讗驻讬诇讜 讗诐 讬转谞讜 诇讜 讛讘专讻讛 砖诇 '讛直讜值讛 讙职讘执讬专 诇职讗址讞侄讬讱指' 砖专诪讜讝讛 讘讞诇诇讬 讗讜转讬讜转 '注讜止诇指诐' 讻讗诪讜专 诇止讗 诪职砖讈址谞旨值讬 讘旨职讚执讬讘旨讜旨专值讬讛旨 讗祝 注诇 讙讘 讚讬注拽讘 讗讘讬谞讜 注"讛 诇拽讞 讘专讻讛 讝讜 注诇 讬讚讬 砖讬谞讜讬.
讗讜 讬讜讘谉 讘住"讚 讗讜诪专讜 '讞植诇指诇值讬 讚旨职注指诇职诪指讗' 讚讗诪专讜 专讘讜转讬谞讜 讝"诇 (讞讙讬讙讛 讬讙.) 讘讞诇诇 砖讬砖 讘讬谉 讛砖诪讬诐 诇讗专抓 讬砖 诪讛诇讱 讞诪砖 诪讗讜转 砖谞讛 讜讬讚讜注 诪讛 砖讗诪专讜 专讘讜转讬谞讜 讝"诇 (讘专讗砖讬转 专讘讛 讟讜, 讜) 注抓 讞讬讬诐 诪讛诇讱 讞诪砖 诪讗讜转 砖谞讛. 谞诪爪讗 注抓 讞讬讬诐 专诪讜讝 讘讞诇诇 讛注讜诇诐 砖讛讜讗 诪讛诇讱 讞诪砖 诪讗讜转 砖谞讛 讜讻讗谉 讗诪专 讗驻讬诇讜 讗诐 讬转谞讜 诇讜 注抓 讞讬讬诐 讻讜诇讜 砖讛讜讗 专诪讜讝 讘讞诇诇讗 讚注诇诪讗 讻讚讬 诇砖谞讜转 讘讚讘讜专 诇讗 讛讜讛 诪砖谞讬 讘讚讘讜专讬讛.



讚旨讜止专 砖讈侄讘旨侄谉 讚旨指讜执讚 讘旨指讗 讘旨讜止, 谞职注指专执讬诐 讬址诇职讘旨执讬谞讜旨 驻旨职谞值讬 讝职拽值谞执讬诐, 讜旨讝职拽值谞执讬诐 讬址注址诪职讚讜旨 诇执驻职谞值讬 谞职注指专执讬诐. 谞专讗讛 诇讬 讘住"讚 讙诐 讚讘专讬诐 讗诇讜 讛诐 诇讟讜讘讛 砖讛谞注专讬诐 砖讛诐 转诇诪讬讚讬诐 拽讟谞讬诐 讛讬讜砖讘讬诐 诇驻谞讬 讝拽谞讬诐 砖讛诐 讞讻诪讬诐 讙讚讜诇讬诐 讙诐 讛诐 讬讛讬讜 讞讻诪讬诐 诪讞讜讻诪讬诐 讻诪讜 讛讝拽谞讬诐 讛讙讚讜诇讬诐 诇讻谉 讘讞专讬驻讜转诐 讜讞讻诪转诐 讬址诇职讘旨执讬谞讜旨 驻旨职谞值讬 讝职拽值谞执讬诐 讛讙讚讜诇讬诐, 讻讬 讛讙讚讜诇 砖讗讜诪专 讞讬讚讜砖 讙讚讜诇 讘转讜专讛 讜砖诪讞 讘讛砖讙转讜 砖讛砖讬讙 讞讬讚讜砖 讝讛 诪讚注转讜, 讛谞讛 讛讜讗 专讜讗讛 砖讬讘讗 讛谞注专 讜讙诐 讛讜讗 讬讞讚砖 讜讬讗诪专 讚讘专 讝讛 诪讚注转讜, 诇讻谉 讬讘讜砖 诪注爪诪讜 砖讝讛 讛谞注专 讛讜讗 讞讻诐 讙讚讜诇 讻诪讜讛讜 讜讗讬谉 诇讜 讬转专讜谉 讘讞讻诪讛 注诇 讝讛 讛谞注专, 讜诇讻谉 讝职拽值谞执讬诐 讬址注址诪职讚讜旨 诇执驻职谞值讬 谞职注指专执讬诐 讘专讗讜转诐 砖讛诐 讞讻诪讬诐 讙讚讜诇讬诐 讻诪讜转诐 砖讞讬讬讘讬诐 诇讻讘讚诐 讘讻讘讜讚 转诇诪讬讚讬 讞讻诪讬诐.
'讘旨址转 拽指诪指讛 讘旨职讗执诪旨指讛旨' 讻诇讜诪专 讝讛讬专讬诐 讬讛讬讜 讘讻讘讜讚 讗讘 讜讗诐 讚讗驻讬诇讜 讛讘转 砖讛讬讗 讚砖讛 讘讗诪讛 注诐 讻诇 讝讛 拽诪讛 注诇 专讙诇讬讛 讘砖讘讬诇 讗诪讛 诇讻讘讚讛 讘拽讜诪讛 诇驻谞讬讛 讜讻诇 砖讻谉 砖拽诪讛 讘驻谞讬 讗讘讬讛. '讜职讻址诇旨指讛 讘旨址讞植诪讜止转指讛旨' 讗祝 注诇 驻讬 砖讚专讱 讛讻诇讛 诇砖谞讜讗 讞诪讜转讛 注诐 讻诇 讝讛 讗讛讘讛 讬讛讬讛 讘讬谞讬讛诐 讜讻砖注讜讘专转 讞诪讜转讛 诇驻谞讬讛 讛讬讗 拽诪讛 注诇 专讙诇讬讛 诇讻讘讚讛.
'驻旨职谞值讬 讛址讚旨讜止专 讻旨执驻职谞值讬 讻侄诇侄讘' 讻讗砖专 驻专砖转讬 讘住"讚 诇注讬诇 驻旨职谞值讬 诇砖讜谉 讞砖讬讘讜转 讻讞砖讬讘讜转 讛讻诇讘 砖讗诪专讜 专讘讜转讬谞讜 讝"诇 '讻讜诇讜 诇讘' 讜谞讗诪谉 诇讗讚讜谞讬讜 讻谉 讛诐 讻诇 讛诪讜谉 讛注诐 讬讛讬讛 讻诇 讗讞讚 诪讛诐 谞讗诪谉 诇讗讚讜谉 讛注讜诇诐 讜讬砖 诇讜 讞砖讬讘讜转 讝讜 砖讬讛讬讛 讻讜诇讜 诇讘 诪讘讬谉.
'讜职讗值讬谉 讛址讘旨值谉 诪执转职讘旨址讬旨值讬砖讈 诪值讗指讘执讬讜' 驻讬专讜砖 注转讛 讬讝讚诪谉 砖讬讛讬讛 讛讘谉 讞讻诐 讜讗讘讬讜 注诐 讛讗专抓 讙诪讜专, 讜讗讬谉 讛讘谉 诪转讘讬讬砖 诪讗讘讬讜 讻讗讜转讜 讞讻诐 砖讛讬讛 讗讘讬讜 拽爪讘 讜注诐 讛讗专抓 讜讛讬讜 拽讜专讬谉 讗讜转讜 讘谉 讛拽爪讘 讜讛讬讛 诇讜 讘讜砖讛 讙讚讜诇讛 讘讝讛 讗讱 诇注转讬讚 诇讗 讬讝讚诪谉 砖讬讛讬讛 讻讱 讛讗讘 注诐 讛讗专抓 讜讛讘谉 讞讻诐 讗诇讗 讗讘讜转 讜讘谞讬诐 讻讜诇诐 讞讻诪讬诐 讜诇讻谉 诇讗 讬讘讗讜 诇讬讚讬 讝讗转.



专址讘旨执讬 谞职讞侄诪职讬指讛 讗讜止诪值专: 讚旨讜止专 砖讈侄讘旨侄谉 讚旨指讜执讚 讘旨指讗 讘旨讜止, 讛指注址讝旨讜旨转 转旨执专职讘旨侄讛, 讜职讛址讬旨讜止拽侄专 讬职注址讜旨值转 讜职讛址讙旨侄驻侄谉 讬执转旨值谉 驻旨执专职讬讜止, 讜职讬旨址讬执谉 讘旨职讬讜止拽侄专, 讜职谞侄讛职驻旨职讻指讛 讻旨指诇 讛址诪旨址诇职讻讜旨转 诇职诪执讬谞讜旨转, 讜职讗值讬谉 转旨讜止讻指讞指讛. 谞专讗讛 诇讬 讘住"讚 讙诐 讝讛 讬讛讬讛 讛讘讬讗讜专 诇讟讜讘讛 '讛指注址讝旨讜旨转 转旨执专职讘旨侄讛' 驻讬专讜砖 讛注讝讜转 讘注讘讜讚转 讛砖诐 讬转讘专讱 转专讘讛 讻诪讜 砖讗诪专 讛转谞讗 讛直讜值讬 注址讝 讻址旨谞指旨诪值专 诇址注植砖讉讜止转 专职爪讜止谉 讗指讘执讬讱指 砖侄讈讘址旨砖指旨讈诪指讬执诐 (诪砖谞讛 讗讘讜转 讛, 讻) '讜职讛址讬旨讜止拽侄专 讬职注址讜旨值转' 讻谉 讛讜讗 讙专住转 注讬谉 讬注拽讘 讜讛讻讜谞讛 诪讬 砖讛讜讗 诪转讙讗讛 讜注讜砖讛 注爪诪讜 讬拽专 讘注讜诇诐 讛讝讛 讛谞讛 讝讛 谞讞砖讘 讘注讬谞讬 讛讘专讬讜转 讬注讜讬转 讚专讻讬讜 讻讬 讛讙讗讜讛 转讛讬讛 诪讗讜住讛 讘注讬谞讬 讘谞讬 讗讚诐 诇讻谉 讗讚诐 讝讛 砖讛讜讗 诪讬拽专 注爪诪讜 谞讞砖讘 讘注讬谞讬 讛讘专讬讜转 诪注讜讜转 讚专讻讬讜 讻讬 讛砖驻诇 讜讛注谞讬讜 讛讜讗 讛诪砖讜讘讞 讘注讬谞讬 讛讘专讬讜转 讚讛讗 讗值讬谉 讘旨侄谉 讚旨指讜执讚 讘旨指讗 注址讚 砖讈侄讬旨执讻职诇讜旨 讙旨址住旨值讬 讛指专讜旨讞址.
'讜职讛址讙旨侄驻侄谉' 讗诇讜 讬砖专讗诇 砖谞拽专讗讜 讙驻谉 讻诪讜 砖讗诪专讜 专讘讜转讬谞讜 讝"诇 (讞讜诇讬谉 爪讘.) 注诇 驻住讜拽 讙侄旨驻侄谉 诪执诪执旨爪职专址讬执诐 转址旨住执旨讬注址 (转讛诇讬诐 驻, 讟) 砖讛讻转讜讘 拽专讗诐 '讙侄旨驻侄谉' 讬转谉 驻专讬讜 讘转讜专讛 讜诪爪讜转 讜诪注砖讬诐 讟讜讘讬诐. '讜职讛址讬旨址讬执谉 讘旨职讬讜止拽侄专' 专爪讜谞讜 诇讜诪专 讛转讜专讛 砖谞诪砖诇讛 诇讬讬谉 讚讻转讬讘 讜旨砖职讈转讜旨 讘职旨讬址讬执谉 诪指住指讻职转执旨讬 (诪砖诇讬 讟, 讛) 转讛讬讛 讬拽专讛 讘注讬谞讬 讛讘专讬讜转 砖讛讻诇 诪讬讬拽专讬诐 诪讻讘讚讬诐 讗讜转讛 讜讗转 诇讜诪讚讬讛.
'讜职谞侄讛职驻旨职讻指讛 讻旨指诇 讛址诪旨址诇职讻讜旨转 诇职诪执讬谞讜旨转' 驻讬专讜砖 诪诇讻讬讜转 砖讛诐 注讻讜"诐 注讜讚 诇讗 讬讗诪讬谞讜 讘讻讜诪专讬诐 讜讘讚转 砖诇讛诐 讗诇讗 讬驻拽专讜 讘诐 讻诪讜 讛诪讬谞讬诐 砖讛诐 讛爪讚讜拽讬诐 砖驻拽专讜 讘转讜专讛 砖讘注诇 驻讛 讻谉 讛诐 讬驻拽专讜 讘讚转 砖诇讛诐 讜讬讛讬讜 讘讗诪讜谞转 讘谞讬 谞讞 砖诇讗 讬讗诪讬谞讜 讗诇讗 讘讛拽讚讜砖 讘专讜讱 讛讜讗 诇讘讚讜. '讜职讗值讬谉 转旨讜止讻指讞指讛' 专爪讜谞讜 诇讜诪专 讗讬谉 讘谞讬 讗讚诐 注讜砖讬诐 注讜诇 讜讞诪住 讜专砖注讛 讻讚讬 砖爪专讬讻讬谉 转讜讻讞讛 讗诇讗 讛讻诇 讛讜诇讻讬谉 讘讚专讱 讬砖专讛 讜谞讻讜谞讛 讜诇讗 讬爪讟专讻讜 诇转讜讻讞讛 诇讛讜讻讬讞 讗讜转诐 注诇 诪注砖讬诐 专注讬诐.
讜讗诪专 诪址讗讬 拽职专指讗 '讻旨只诇旨讜止 讛指驻址讱职 诇指讘指谉 讟指讛讜止专 讛讜旨讗' (讜讬拽专讗 讬讙, 讬讙) 讻诇讜诪专 讛注讜谞讜转 讬转讛驻讻讜 诇诇讜讘谉 注诇 讬讚讬 讛转砖讜讘讛 讻诪讜 砖谞讗诪专 讗执诐 讬执讛职讬讜旨 讞植讟指讗值讬讻侄诐 讻址旨砖指旨讈谞执讬诐 讻址旨砖侄旨讈诇侄讙 讬址诇职讘执旨讬谞讜旨 (讬砖注讬讛 讗, 讬讞) '讟指讛讜止专' 讻讞 讛讬爪专 讛专注 砖讙诐 讛讜讗 讬讛讬讛 诪讬注抓 诇讟讜讘讛 讻诪讜 讬爪专 讛讟讜讘.



讗值讬谉 讘旨侄谉 讚旨指讜执讚 讘旨指讗 注址讚 砖讈侄讬旨执专职讘旨讜旨 讛址诪旨指住讜止专讜止转. 谞专讗讛 诇讬 讘住"讚 诪驻讬拽 诇讛 诪谉 讛讻转讜讘 '讻执旨讬 讗指讝职诇址转 讬指讚' (讚讘专讬诐 诇讘, 诇讜) 讚讬讚讜注 讛注讜诇诐 拽讬讬诐 注诇 讬讚讬 讞住讚 讗讘专讛诐 讜讻诪讜 砖讗诪专讜 专讘讜转讬谞讜 讝"诇 注诇 驻住讜拽 讗值诇侄旨讛 转讜止诇职讚讜止转 讛址砖指旨讈诪址讬执诐 讜职讛指讗指专侄抓 讘职旨讛执讘指旨专职讗指诐 (讘专讗砖讬转 讘, 讚) 讜讗诪专讜 专讘讜转讬谞讜 讝"诇 讘讗讘专讛诐 (讘专讗砖讬转 专讘讛 讬讘 , 讞) 讜讛谞讛 讞侄住侄讚 讗址讘职专指讛指诐 [320] 注讜诇讛 砖"讱 讜讗诐 转住讬专 诪住驻专 讬志讛 [15] 诪谉 诪住驻专 砖"讱 砖讛讜讗 讞侄住侄讚 讗址讘职专指讛指诐 讬砖讗专 诪住驻专 诪讜住专 [306].
讗讜 讬讜讘谉 讘住"讚 讛谞讞砖 谞讜砖讱 讜讛注拽专讘 谞讜砖讱 讜讛诪讜住专 谞讜砖讱 讙诐 讻谉 讘诇砖讜谞讜 讗讱 讬讚诪讛 讛诪讜住专 诇注拽专讘 讜诇讗 诇谞讞砖 讬注谉 讻讬 讛谞讞砖 注诇 讛专讜讘 讛讜讗 砖诇讜讞 诪谉 讛砖诪讬诐 讻诪讜 砖谞讗诪专 讗执诐 讬执砖止旨讈讱职 讛址谞指旨讞指砖讈 讘职旨诇讜止讗 诇指讞址砖讈 (拽讛诇转 讬, 讬讗) 讗讘诇 讛注拽专讘 谞讜砖讱 讘砖讗讟 讛谞驻砖 讜讗讬谞讜 砖诇讜讞 诪谉 讛砖诪讬诐 讜诇讻谉 讗诪专讜 专讘讜转讬谞讜 讝"诇 (讘专讻讜转 诇讙.) 讙讘讬 转驻诇讛 讗诐 讗讚诐 诪转驻诇诇 讜谞讞砖 诇驻谞讬讜 讗讬谞讜 驻讜住拽 讗讘诇 注拽专讘 驻讜住拽. 讜讻谉 讛诪讜住专 讬讚诪讛 诇注拽专讘 砖谞讜砖讱 讘砖讗讟 讛谞驻砖 讜讗讬谞讜 砖诇讜讞 诪谉 讛砖诪讬诐 讻讬 讛拽讚讜砖 讘专讜讱 讛讜讗 讘专讗 讛诇砖讜谉 诇讗讚诐 诇讛讟讬讘 讘讜 讜诇讗 诇讛专注 讜讛诪住讬专讜转 注讜谉 讙讚讜诇 讛讬讗 讜讗讬讱 讬讛讬讛 砖诇讜讞 诪谉 讛砖诪讬诐 讘讚讘专 讝讛 砖讛讜讗 注讜谉 讜注讘讬专讛 讙讚讜诇讛!
讜讗诐 转住讬专 诪谉 诪住驻专 诇砖讜谉 [386] 诪住驻专 讬"讚 [14] 讬砖讗专 砖注"讘 砖讛讜讗 诪住驻专 注拽专讘 [372] 专诪讝 砖讛诇砖讜谉 讘讛讬讜转讜 讟讛讜专 讛讜讗 诪砖诪砖 讘诪拽讜诐 '讬讚' 砖砖诐 讛诪注砖讛 讻诪讜 砖讗诪专讜 专讘讜转讬谞讜 讝"诇 (诪谞讞讜转 拽讬.) 注诇 驻住讜拽 讝止讗转 讛址转旨讜止专指讛 诇指注止诇指讛 (讜讬拽专讗 讝, 诇讝) 讻诇 讛注讜住拽 讘驻专砖转 注讜诇讛 讻讗诇讜 讛拽专讬讘 注讜诇讛, 讜讻谉 讗诪专 讜旨谞职砖址讈诇职旨诪指讛 驻指专执讬诐 砖职讉驻指转值讬谞讜旨 (讛讜砖注 讬讚, 讙) 讛专讬 讻砖讛讜讗 讟讛讜专 讛讜讗 驻讜注诇 驻注讜诇转 讬讚 讜讗诐 讬讟诪讗谞讜 讘讗讬住讜专 诪住讬专讜转 '讗指讝职诇址转 讬指讚' 诪诪谞讜 讜讗诐 转住讬专 诪住驻专 '讬讚' 诪谉 诪住驻专 '诇砖讜谉' 讬砖讗专 砖注"讘 砖讛讜讗 诪住驻专 '注拽专讘' 讚讗讝 讚讜诪讛 讛讜讗 诇注拽专讘 砖谞讜砖讱 讘砖讗讟 讛谞驻砖.



讚旨指讘指专 讗址讞值专: 注址讚 砖讈侄讬旨执转职诪址注植讟讜旨 讛址转旨址诇职诪执讬讚执讬诐. 谞专讗讛 诇讬 讘住"讚 讚讬讬拽 诇讛 诪谉 '讗指讝职诇址转 讬指讚' (讚讘专讬诐 诇讘, 诇讜) 讻讬 讛转诇诪讬讚讬诐 讛注讜住拽讬诐 诇砖诪讛 诪讗讬专讬诐 诪谉 讞讻诪讛 讘讬谞讛 讚注转 讚专讗砖讬 转讬讘讜转 砖诇讛诐 讞讘"讚 [14] 讻诪谞讬谉 '讬讚' 讙诐 讛诇讜诪讚 转讜专讛 诇砖诪讛 讝讜讻讛 诇讞讬讬诐 讻诪讜 砖讗诪专讜 专讘讜转讬谞讜 讝"诇 (砖讘转 住讙.) 注诇 驻住讜拽 (诪砖诇讬 讙, 讟讝) 诇诪讬诪讬谞讬诐 讘讛 讗讜专讱 讬诪讬诐 讗讬讻讗 讻讻转讜讘 '讗止专侄讱职 讬指诪执讬诐' 讘讬诪讬谞讛 讜讻诇 砖讻谉 '注止砖侄讈专 讜职讻指讘讜止讚' 讜讛谞讛 '讞址讬旨执讬诐' 讘诪住驻专 拽讟谉 讙讬诪讟专讬讗 '讬指讚' 讜诇讻谉 驻住讜拽 '讗指讝职诇址转 讬指讚' 拽讗讬 注诇 讛转诇诪讬讚讬诐 砖讗讬谉 诇讜诪讚讬诐 转讜专讛 诇砖诪讛 讜注诇讬讛诐 讗诪专 谞转诪注讟讜 讛转诇诪讬讚讬诐 谞转诪注讟讜 诪转讜专讛 诇砖诪讛 讜诪砖驻注 讛讞讬讬诐 讜讞讘"讚 [讞讻诪讛 讘讬谞讛 讚注转].
讗讜 讬讜讘谉 '讬指讚' [14] 讙讬诪讟专讬讗 '讝指讛指讘' [14] 讜讗诪专讜 专讘讜转讬谞讜 讝"诇 (讘专讗砖讬转 专讘讛, 讟讝) 讝讛讘 讻讬谞讜讬 诇转讜专讛 讜讻谞讝讻专 注诇 驻住讜拽 讜旨讝植讛址讘 讛指讗指专侄抓 讛址讛执讜讗 讟讜止讘 (讘专讗砖讬转 讘, 讬讘) 砖讗讬谉 转讜专讛 讻转讜专转 讗专抓 讬砖专讗诇 讜讝讛讜 '讻旨执讬 讗指讝职诇址转职 讬指讚' 讛讬讗 讛转讜专讛 诪谉 讛转诇诪讬讚讬诐 讜讝讛讜 谞转诪注讟讜.



讚旨指讘指专 讗址讞值专: 注址讚 砖讈侄转旨执讻职诇侄讛 驻旨职专讜旨讟指讛 诪执谉 讛址讻旨执讬住 (讚讘专讬诐 诇讘, 诇讜). 讙诐 讝讛 诪驻讬拽 诇讛 诪谉 '讗指讝职诇址转 讬指讚' 讻讬 讬讚 诇砖讜谉 讻讞 讻诪讜 讜职诇止讗 讛指讬指讛 讘指讛侄诐 讬指讚址讬执诐 诇指谞讜旨住 (讬讛讜砖注 讞, 讻) 讜讛诪诪讜谉 讛讜讗 讻讞讜 砖诇 讗讚诐.
讜讗讜诪专讜 '诪执谉 讛址讻旨执讬住' 专爪讜谞讜 诇讜诪专 诇讗 转讻诇讛 诪谉 讛注讜诇诐 诇讙诪专讬 讗诇讗 诪注讜转 诪讜转专讜转 砖讬谞讬讞讜诐 讘讻讬住 诇讗 讬诪爪讗 讻讬 讻诇 讗讚诐 诇讜讛 诪谉 讛讞谞讜讜谞讬 讜拽讜谞讛 诪讗讻诇 讘讛拽驻讛 讜讻诇 驻专讜讟讛 砖转讙讬注 诇讬讚讜 讬专爪谞讛 诇讞谞讜谞讬 讜诪转讬 讬讛讬讘 讘讻讬住讜 诪注讜转 讬转专讬诐.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 砖讛诪诇讻讜转 诇讗 转注砖讛 讻诇 讛诪讟讘注讜转 诪讝讛讘 讜讻住祝 讗诇讗 转注砖讛 谞讬讬专讜转 讘诪拽讜诐 诪讟讘注讜转 讝讛讘 讜讻住祝 讜谞讞砖转 讜讝讛讜 转旨执讻职诇侄讛 驻旨职专讜旨讟指讛 诪执谉 讛址讻旨执讬住, 驻旨职专讜旨讟指讛 诇讗讜 讚讜拽讗 讗诇讗 诇诪注讜转 诪讻谞讛 讗讜转诐 讘砖诐 驻旨职专讜旨讟指讛 砖讬讛讬讜 谞讬讬专讜转 讘诪拽讜诐 讛诪讟讘注讜转 讗诇讜 讗砖专 谞诪爪讗讬诐 讘讻讬住 注讚 讻讗谉 讚讘专讬讜 谞专"讜.



讗值讬谉 讘旨侄谉 讚旨指讜执讚 讘旨指讗 注址讚 砖讈侄讬旨执专职讘旨讜旨 讛址诪旨指住讜止专讜止转 (讚讘专讬诐 诇讘, 诇讜). 谞专讗讛 诇讬 讘住"讚 诪讜住专讜转 诇砖讜谉 诪讜旨住指专 专爪讜谞讜 诇讜诪专 砖讬专讘讛 讛诪讜住专 讘注讜诇诐 砖讻诇 讗讞讚 讬讛讬讛 诪讜讻讬讞 讗转 讞讘讬专讜 讜诪诇诪讚讜 诪讜住专 讜诇讗 讬讗诪专 讻诇 讗讞讚 '砖诇讜诐 注诇讬讱 谞驻砖讬' 讜讻讗砖专 讬转谞讛讙讜 讻谉 讜讚讗讬 讬注砖讜 转砖讜讘讛 砖诇讬诪讛 讜讬讘讗 讘讬转 讚讜讚.
讜诪讛 砖讗诪专 注址讚 砖讈侄讬旨执转职诪址注植讟讜旨 讛址转旨址诇职诪执讬讚执讬诐 讛讻讜谞讛 砖讻讜诇诐 讬讛讬讜 讞专讬驻讬诐 讜讞讻诪讬诐 砖讗讬谉 爪专讬讻讬谉 诇诇诪讜讚 讝讛 诪讝讛 讻诇 讻讱 讜讛讜讗 诪注讬谉 讗讜转讛 讛讘讟讞讛 讜职诇止讗 讬职诇址诪职旨讚讜旨 注讜止讚 讗执讬砖讈 讗侄转 专值注值讛讜旨 讜讻讜' (讬专诪讬讛 诇讗, 诇讙).
讜诪讛 砖讗诪专 '注址讚 砖讈侄转旨执讻职诇侄讛 驻旨职专讜旨讟指讛 诪执谉 讛址讻旨执讬住' 谞专讗讛 诇驻专砖 讚专讱 诪诇讬爪讛 砖诇讗 讬专爪讜 诇讛谞讬讞 驻专讜讟讜转 讘讻讬住 砖诇讛诐 讻讬 讗诐 讚谞专讬 讻住祝 讚讗讬谉 讛驻专讜讟讜转 讞砖讜讘讬谉 讘注讬谞讬讛诐 讻诇讜诐. 讗讜 讬讜讘谉 专诪讝 注诇 讘讬专讜专 专驻"讞 谞爪讜爪讬谉 砖讛诐 住讜讚 驻旨职专讜旨讟指讛 诇驻讬 讚讘专讬 专讘讬谞讜 讛讗专"讬 讝"诇 驻旨职专讜旨讟指讛 '专驻"讟 讜"讛' 讜讛讬讬谞讜 砖讬讜砖诇诐 讘专讜专 讝讛 讛专诪讜讝 讘驻专讜讟讛.
讜诪讛 砖讗诪专 '注址讚 砖讈侄讬旨执转职讬指讬讗植砖讈讜旨 诪执谉 讛址讙旨职讗讜旨诇旨指讛' 砖诪专讙讬砖讬谉 讘注爪诪谉 讜专讜讗讬谉 注爪诪谉 讞讜讟讗讬谉 讚讗讜诪专讬诐 '讛值讬 转旨讜止专指讛 讜职讛值讬 诪执爪职讜指讛 讚职旨诪址讙职旨谞讜旨 注植诇址谉' 诇讛讬讜转 讛讙讗讜诇讛 (讘专讻讜转 诇讗.).



砖讈职诇砖讈指讛 讘旨指讗执讬谉 讘旨职讛侄讬住旨址讞 讛址讚旨址注址转 讗值诇旨讜旨 讛值谉: 诪指砖讈执讬讞址, 诪职爪执讬讗指讛, 讜职注址拽职专指讘. 谞专讗讛 诇讬 讘住"讚 专诪讝 讛讻转讜讘 讛植专执讬诪讜止转执讬 讘指讞讜旨专 诪值注指诐 (转讛诇讬诐 驻讟, 讻) 讛讬讬谞讜 '注指诐' 专讗砖讬 转讬讘讜转 注址拽职专指讘 诪职爪执讬讗指讛. '讛植专执讬诪讜止转执讬 讘指讞讜旨专' 诪诇讱 讛诪砖讬讞 '诪值注指诐' 讗讜转 诪"诐, 讛讬讗 诪"诐 讛讚诪讬讜谉 专爪讜谞讜 诇讜诪专 讚讜讙诪转 '注指诐' 专讗砖讬 转讬讘讜转 '注址拽职专指讘 诪职爪执讬讗指讛' 砖讘讗讬谉 讘讛讬住讞 讛讚注转 讜诇讝讛 住讬讬诐 诪指爪指讗转执讬 讚指旨讜执讚 注址讘职讚执旨讬 讻诪讜 诪爪讬讗讛.



砖讈执讬转 讗址诇职驻值讬 砖讈职谞值讬 讛指讜讜旨 注指诇职诪指讗, 讜职讞址讚 讞植专讜旨讘 (讬砖注讬讛 讘, 讬讗). 讗讬谉 讛讻讜谞讛 砖讬讛讬讛 讘讜 讞专讘讛 讜砖诪诪讛 讞"讜 讗诇讗 讛讻讜谞讛 讛讟讘注 讜讛讞讜诪专 砖诪爪讜讬 讘砖砖讛 讗诇驻讬诐 砖谞讛 讬讞专讘 讜讬转讞讚砖 讟讘注 讜讞讜诪专 讗讞专 诪注讜诇讛 讜讬驻讛 诪讗讚 砖讗讬谉 讘讜 转注专讜讘转 专注 讜讗讬谉 讘讜 讬讙讜谉 讜讗谞讞讛 讜讬住讜专讬谉 讜诇讗 砖讜诐 专注 讻诇诇 讗诇讗 讛讬讗 讻讜诇讜 讟讜讘 讙诪讜专 讜转注谞讜讙 讬驻讛 讜诪转讜拽谉 诪讗讚.
讜诪讛 砖讗诪专 '讗值讬谉 讛指注讜止诇指诐 驻旨指讞讜止转 诪执砖旨讈职诪讜止谞执讬诐 讜址讞植诪执砖旨讈指讛 讬讜止讘职诇讜止转' 谞专讗讛 诇讬 讘住"讚 讛讟注诐 讚讗诪专讜 专讘讜转讬谞讜 讝"诇 讛注讜诇诐 拽讬讬诐 讘讝讻讜转 诪爪讜转 讛诪讬诇讛 讻诪讜 砖谞讗诪专 讗执诐 诇止讗 讘职专执讬转执讬 讬讜止诪指诐 讜指诇指讬职诇指讛 讞只拽旨讜止转 砖指讈诪址讬执诐 讜指讗指专侄抓 诇止讗 砖指讉诪职转执旨讬 (讬专诪讬讛 诇讙, 讻讛) 讜旨'诪执讬诇指讛' [85] 诪住驻专讛 驻"讛.
讜诇诪讗谉 讚讗诪专 '讘职专执讬转执讬' 讝讜 转讜专讛, 讛谞讛 讛转讜专讛 转诇讜讬讛 讘驻讛 讚讻转讬讘 讻执旨讬 讞址讬执旨讬诐 讛值诐 诇职诪止爪职讗值讬讛侄诐 (诪砖诇讬 讚, 讻讘) 讜讚专砖讜 专讘讜转讬谞讜 讝"诇 (注讬专讜讘讬谉 谞讚.) 诇诪讜爪讬讗讛诐 讘驻讛.
讜诇讻谉 诇讗 驻讞讜转 注诇诪讗 诪谉 砖诪讜谞讬诐 讜讞诪砖讛 讬讜讘诇讜转 诇讛讜专讜转 讚讛注讜诇诐 拽讬讬诐 注诇 讛转讜专讛 砖讛讬讗 讘驻讛 讗讜 注诇 讛诪讬诇讛 砖诪住驻专讛 驻"讛.



砖讈职谞值讬 讗植诇指驻执讬诐 讬职诪讜止转 讛址诪旨指砖讈执讬讞址 (讬砖注讬讛 讘, 讬讗). 驻讬专砖 专砖"讬 讗诐 讛讬讬谞讜 注讜砖讬谉 转砖讜讘讛 讛讬讬谞讜 谞讙讗诇讬谉 转讻祝 讗讞专 拽注"讘 砖谞讬诐 注讬讬谉 砖诐. 讜讘讝讛 讬讜讘谉 讘住"讚 讜职讛指讬指讛 '注值拽侄讘' 转执旨砖职讈诪职注讜旨谉 讗侄诇 诪执爪职讜趾转 讛殖' 讗直诇止拽值讬讻侄诐 (讚讘专讬诐 讝, 讬讘) 讜讘讝讛 讬讜讘谉 讘住"讚 讛讟注诐 砖谞转谉 讗诇讬注讝专 诇专讘拽讛 谞侄讝侄诐 讝指讛指讘 '讘侄旨拽址注' 诪执砖职讈拽指诇讜止 (讘专讗砖讬转 讻讚, 讻讘) 讗讜转讬讜转 拽注"讘 专诪讝 砖讗诐 讬注砖讜 讘谞讬讛 转砖讜讘讛 讬讛讬讜 谞讙讗诇讬谉 讗讞专 拽注"讘 砖谞讬诐 转讻祝 讜专诪讝 讝讛 讘旨职'谞侄讝侄诐' 砖讛讜讗 转讻砖讬讟 讛讞讜讟诐 讻讬 诪砖讬讞 爪讚拽讬谞讜 转讻砖讬讟 砖诇讜 讘讞讜讟诐 砖诇讜 讚讻转讬讘 讜址讛植专执讬讞讜止 讘职旨讬执专职讗址转 讛殖' (讬砖注讬讛 讬讗, 讙) '讜旨砖职讈谞值讬 爪职诪执讬讚执讬诐' 讻谞讙讚 砖谞讬 诇讜讞讜转 讛讘专讬转 注诇 讬讚讬讛 专诪讝 砖爪专讬讱 诇拽讬讬诐 讛转讜专讛 讘诪注砖讛 砖转转讬讬讞住 诇讬讚讬诐.





讘讗专 砖讘注

诪讝诪讜专 砖讬专 诇讬讜诐 讛砖讘转 讬讜诐 砖讻讜诇讜 砖讘转. 注讬讬谉 诪讛 砖驻讬专砖谞讜 讘住讜祝 诪住讻转 转诪讬讚:





驻转讞 注讬谞讬诐

讜驻谞讬 讛讚讜专 讻驻谞讬 讛讻诇讘. 砖诪注转讬 讚住讜讙讬讗 讚注诇诪讗 讻讬 讛注砖讬专 讬砖 诇讜 注讝讜转 讜讛注谞讬 砖驻诇 讜讗驻诇 讜讛讻讬 讻转讬讘 转讞谞讜谞讬诐 讬讚讘专 专砖 讜注砖讬专 讬注谞讛 注讝讜转. 讜讛谞讛 讛讻诇讘 诪讝讜谞讜转讬讜 诪讜注讟讬谉 讜讻诪"砖 诇讬转 讚注谞讬 诪讻诇讘讗 讜注诐 讻诇 讝讛 讛诐 注讝讬诐 讻讚讻转讬讘 讜讛讻诇讘讬诐 注讝讬 谞驻砖. 讜讘注讜讛"专 讘注拽讘讜转 诪砖讬讞讗 讛诐 注谞讬讬诐 讜注讝讬诐 讻诪讜 讛讻诇讘 讜讝"砖 驻谞讬 讛讚讜专 注讝讬诐 讜注谞讬讬诐 讻驻谞讬 讛讻诇讘:


讚讗讬 讬讛讘讬 诇讬讛 讻诇 讞诇诇讬讛 讚注诇诪讗 诇讗 讛讜讛 诪砖谞讬 讘讚讬讘讜专讬讛. 讻转讘 讛专讘 注讬讜谉 讬注拽讘 讻诇讜诪专 讗诐 讗诪专 诇诪讻讜专 讚讘专 讝讛 讘住讱 诪讛 讜讗讞"讱 讘讗 讗讞专 讜谞讜转谉 诇讜 讬讜转专 讗注"讙 讚拽讬"诇 讚讘专讬诐 讗讬谉 讘讜 诪砖讜诐 诪讞讜住专讬 讗诪谞讛 讗驻"讛 讛讜讗 谞讛讙 讘注爪诪讜 讚讗驻讬诇讜 讬讛讘讬 诇讬讛 讻诇 讞诇诇讬讛 讚注诇诪讗 诇讗 讛讜讛 诪砖谞讬 讘讚讘讜专讬讛 注讻"诇 讜注诪讜 讛住诇讬讞讛 讚讛讚讬谉 讛讜讗 讚讘专讬诐 讬砖 讘讛诐 诪讞讜住专讬 讗诪谞讛 讜讗讬谉 专讜讞 讞讻诪讬诐 谞讜讞讛 讛讬诪谞讜 讻诪讘讜讗专 讘讞"诪 住讬诪谉 专"讚. 讗诪谞诐 谞专讗讛 讚讛讻讗 诪讬讬专讬 讗祝 讘讚讘专讬诐 砖讗讬谞诐 砖诇 诪砖讗 讜诪转谉 讚讝讬诪谞讬谉 讻讬 讛讜讗 讗诪专 诇注砖讜转 讝讛 讗讜 诇讚讘专 讝讛 讘讝诪谉 驻诇讜谞讬 讜讻讬讜爪讗 讘讚讘专讬诐 砖讚专讱 讘"讗 诇讞讝讜专 讜诇讬讻讗 讗讬住讜专讗 讜讻讱 讛讬讗 讛诪讚讛 讜讘谉 讗讚诐 讜讬转谞讛诐 讗讬讛讜 诇讗 诪砖谞讬 讘讚讬讘讜专讬讛 讗祝 砖讛讬"诇 讟注诐 诪住驻讬拽 诇砖谞讜转 讜讛讬讬谞讜 专讘讜转讬讛:


讜诇讗 讛讜讛 诪讬讬转 讗讬谞讬砖 讛转诐 讘诇讗 讝讬诪谞讬讛. 讛讜讗 诪讚讛 讻谞讙讚 诪讚讛 讻讬 讛讗诪转 讛讜讗 讙讜专诐 讞讬讬诐 注诇 驻讬 诪讚转"讜 讜讻诪"砖 讘讝讛专 讛拽讚讜砖 注"驻 讜谞转转诐 诇讬 讗讜转 讗诪转 讜讗讛谞讬讗 诇讛讜 讚诇讗 砖讻讬讘 讘诇讗 讝讬诪谞讬讛 讻讬 讛讬讜 讚讘拽讬诐 讘讞讬讬诐. 讜讗讞专 讝诪谉 专讘 专讗讬转讬 砖讻"讻 讛专讘 讻转谞讜转 讗讜专 驻专砖转 砖诪讬谞讬 注"砖:


转谞讗 讚讘讬 讗诇讬讛讜 砖讬转讗 讗诇驻讬 砖谞讛 讛讜讬 注诇诪讗 讜讻讜'. 注诪"砖 住驻专 讛转专讜诪讛 住讬诪谉 拽诇"讛:

